Bukedde Online - Ebyobugagga bitabudde bannamwandu ne beetwala ku poliisi e Ntinda\nEbyobugagga bitabudde bannamwandu ne beetwala ku poliisi e Ntinda\nAsse omwanawe n’amuziika mu nju\nBAKYALA b’omugenzi Haji Katende kata bakubaganire ku poliisi y'e Ntinda eyabayise ebatabaganye ng’entabwe eva ku byobugagga omugenzi bye yaleka.\nHaji Katende yali omu ku bagagga ab’amaanyi mu Ntinda era ye yali nnannyini wooteeri ya Ntinda Forest Hotel eri emabega wa Capital Shoppers.\nYafa nga March 3, 2015 kyokka tannaweza mwezi mu ttaka, bakyala be bambalaganye lwa byamugagga bye yaleka.\nEntabwe w’evudde ye mukyala mukulu Sarah Katende amaze emyaka 17 ng’anobye mu maka ga Haji Katende agasangibwa e Mpereerwe okudda ng’agamba nti naye alina omugabo ku byobugagga. Bino Namwandu Zaituni Katende yabiwakanyizza, poliisi y'e Ntinda n'ebayita ebatabaganye.\nNNAMWANDU ZAITUNI ANNYONNYOLA\nMuggya wange Sarah yanoba ng'omwami waffe yaakandeeta mu maka era namusanga talina wadde ekikumi. Byonna ebyobugagga by’alina tubikoze babiri.\nSarah bwe yava mu maka gano, yafuna omusajja omulala Paasita kyokka bwe yawulidde nga baze afudde kwe kudda mu maka.\nBaze yalwalira ennaku bbiri n’afiira mu ddwaaliro lya International Hospital Kampala. Baatukolera ebbaluwa ekakasa nti afudde nga yatwalibwa omu ku balamu bange, Sande Ndugwa.\nNagezaako okusaba mulamu wange ayokese mu bbaluwa ampeeko kkopi n'atagimpa kwe kugeda ku poliisi ya Kira Raod ne bampa ebbaluwa ensindika e Namuwongo ku International Hospital Kampala okufuna kkopi endala.\nKyanneewuunyisizza okutuuka mu ddwaaliro nga Sarah yagenze n’omwana omukulu Isaac Katende ne bafuna ebbaluwa endala nga balimba nti ebbaluwa eyasooka yali yabula ate nga weeri.\nNasigadde nneebuuza nti kisoboka eddwaaliro okugaba ebbaluwa y'abafudde ng’agisaba talina bbaluwa ya poliisi ekakasa nti eri yabula?\nHaji okugaggawala n’okuzimba wooteeri Sarah gy'akaayanira, tubadde ffenna era ssente gye tuziggye mmanyiiyo. Twatandikira mu kusuubula mafuta n'omugagga Beggary Kirumira.\nBwe twabivaamu ne tudda mu kusuubula ettaka eyo gye twava ne tuzimba Ntinda Hotel gye yakyusa erinnya n'agifuula Forest Hotel.\nHaji yazaala abaana 12 mu bakyala ab'enjawulo. Bonna yabasomesa ate abamu bafumbo okuggyako abato abasatu be nnina okuli; owa S.1, P.3 ne P.1.\nHaji bwe yafa, baali baagala kutundawo wabula mutabani wa Haji Katende omulenzi n'agaana nti abato balina kumala kukula.\nISAAC KATENDE AGAMBA NTI:\nKitaffe yali mufumbo ne nnyaffe Sarah era baagattirwa wa 'State Attorney'. Ekifo taata we yafuula wooteeri, ge gaali amaka we twabeeranga.\nOkufuulawo wooteeri kyali kirowoozo kya maama Sarah ne tusenguka n'amupangisiza awalala era wooteeri eno yasooka kutuumwa Ntinda Hotel oluvannyuma n'agifuula Ntinda Forest Hotel.\nOlw'okutya obulwadde, maama yasalawo taata asigale ng'atuwa buyambi awaka kyokka nga tabeera naye. Taata yatuuka ekiseera nga takyatuwa buyambi era twagendako n'ewa Ssenga nga tunoonya kyakulya.\nNe baganda bange abaasembyeyo okumala yunivaasite babadde bava wange gye mbadde mpangisa.\nEmyaka ebiri egiyise taata yali yasuulawo nnyaffe nga takyasobola na kufuna ssente zipangisa nju.\nYali yakyuka okuva lwe yali yafuna ssente nga ffe takyatuwulira nga waliwo n'abamu ku baganda bange abaakoma mu S.4 nga Taata yagaana okubaweerera ate nga ssente azirina.\nAkola ku kunoonyereza ku buzzi bw'emisingo ku poliisi e Ntinda, Steven Mugabi nga ye yayise bannamwandu bano, yawadde Isaac Katende amagezi, atuule nabo bakkaanye ku buli omu ky'alina okufuna ku byobugagga by'omugenzi.


Bukedde Online - Omubaka eyatunda ettaka lya UBC bamukunyizza ne bamulagira okusesema ekyapa\nOmubaka eyatunda ettaka lya UBC bamukunyizza ne bamulagira okusesema ekyapa\nAba bodaboda e Bukomansimbi bakkakkanye ku bavubuka abasse nnyaabwe ne babakumako omuliro ne bateta\nEyagenze n'obutwa yettire ewa nnyazaala we...\nAKAKIIKO ka Palamenti akavunaanyizibwa ku bitongole bya Gavumenti kakunyizza omubaka Margaret Mugisa Muhanga (Burahya/ Kabarole) ku by’okutwala ekyapa kya kkampuni ya UBC ne bamulagira okukikomyawo obutasukka Lwakutaano.\nMargaret Muhanga ng’akutte ku ttama abirowoozaamu.\nAkakiiko kabadde kabuuliriza ku mivuyo egiri mu UBC okuli okutunda ettaka n’okubulankanya ssente.\nKyategeezeddwa nti ettaka lino lyatundibwa abakulira UBC ne baliguza kkampuni ya HABA Group eya Hassana Basajjabalaba.\nOluvannyuma lw’obukulembeze okukyuka mu UBC, baagenda mu kkooti Enkulu nga bawakanya eky’okutunda ettaka lino eryali liweza yiika 23.1.\nKkooti yasalawo UBC okuddiza kkampuni ya HABA ssente ze yagula mu bbanga lya nnaku 60. Oluvannyuma lwa UBC okulemwa okuzzaayo ssente, kkooti yalagira ettaka lino litundibwe ku nnyondo.\nBawannyondo ba Deo and Sons Properties be baalitunda ne baliguza Muhanga ku buwumbi 10 n’obukadde 200. UBC yagenda mu kkooti Ensukkulumu n’eragira ekyapa kizzibwe mu mannya ga UBC okuva mu ga Margret Muhanga.\nMUHANGA ALEMEDDWA OKULAGA BWE YAFUNA SSENTE ZINO:\nOmubaka Nathan Nandala Mafabi (Budadiri West) yasabye Muhanga annyonnyole gye yajja obuwumbi 10 n’engeri gye yazitambuzaamu okuzituusa ku yamuguza ettaka.\nMuhanga yategeezezza nti ssente yaziggya mu kutunda embuzi ze n’ente n’agattako okwewola okuva ku nnyina ne baganda be. Ssente zino yaziggy wuwe n’azitwalira mu kisawo n’aziwa bawannyondo.\nMafabi yamubuuzizza oba yayanjula gye yaggya ssente zino ng’amateeka bwe galagira kw’oyo ayingizza ssente ezisoba mu bukadde abiri omulundi gumu n’agamba nti, teyakikola.\nEra waabaddewo okukubagana empawa akakiiko ka UBC akafuzi akaakulembeddwa Simon Kaheru bwe kaalemeddwa okunnyonnyola ennyingiza n’ebyobugagga bya UBC ng’ebiwandiiko tebikwatagana.\nABALOKOLE BASITUDDE OLUTALO KU SUPREME MUFTI\nAbabaka batadde amyuka Kayihura ku nninga\nMuseveni agumizza Bannayuganda ku bbeeyi y'amasannyalaze: 'Gagenda kukka mu bbanga eritali lyewala'\nEngeri amasannyalaze agongezeddwa gye gakosezza bizinensi\nGavumenti edduukirire ne bayinvesita Bannayuganda - Amelia Kyambadde


Bukedde Online - Paapa anywegedde ebigere bya Kiir ne Macha n'abaleka nga bakutte ku mitwe beewuunya!!\nPaapa anywegedde ebigere bya Kiir ne Macha n'abaleka nga bakutte ku mitwe beewuunya!!\nWuuno omuwala eyakulembedde olutalo lw'oku...\nPAAPA akkakkanye ku maviivi mu maaso g’abakulembeze ba South Sudan abali ku mbiranye n’abanywegera ku ngatto zaabwe omu kw’omu n’abaleka nga bakutte ku mitwe beewuunya obwetoowaze n’obukkakkamu bw’omusajja akulembereRa enzikiriza y’abagoberezi ba Kristo akawumbi kalamba n’obukadde 299.\nPaapa ng’anywegera Macha ne Salva Kiir bwe batalima kambugu. Baabadde Vatican\nBino byabadde mu Vatican, ekitebe ekikulu eky'Obukatoloki, omusika wa Petero gye yayise abakulembeze ba Sudan abamaze ebbanga nga banenehhana n'okuwakula entalo era ekikolwa ekyokubanywegera ku ngatto zaabwe kyabalese bakkakkanye.\nAbakulembeze ba South Sudan okwabaddeko Salva Kiir, Riek Machar, nnamwandu wa owa Dr. John Garang, Rebecca Garang n'abalala abaludde nga balwanagana mu lutalo olufiiriddemu abantu ne bizinensi nnyingi omuli n'eza Bannayuganda okufa ne bafiirwa obutitimbe bwa ssente.\nPaapa yabayise e Vatican okwongera okubatabaganya n'okubawa ku magezi ku ngeri gye bayinza okuddamu okukolaganira awamu, okuwa endagaano ze bazze bassaako emikono ekitiibwa, eggwanga lyabwe lifune emirembe.\nYabaatulidde nti; Abantu bammwe baakoowa dda entalo. Mubayambe mubibaggyemu, omukulembeze abeera wa kuleeta mirembe si ntalo.\nMukuume eggwanga lyammwe kubanga lye likyasinga obuto mu nsi yonna.\nKatonda alonda abakulembeze babeewo mu kifaananyi kye ekitegeeza nti balina okukolerera abalala so si kwekolerera".\nWadde ebigambo byabadde bya maanyi, akabonero k'okunywegera engatto kaabasusseeko era buli mukulembeze wa South Sudan ne bw'abeera ssentebe wa LC yamunywegedde engatto.\nBaabadde nga bataano wabula bonna baatidde nga buli gw'atuukako abula kuggyawo bigere bye naye nga tasobola.\nPaapa kino yakikoze kubalaga nti wadde wa njawulo ku bantu baabulijjo naye waabulijjo ng'abantu abalala era y'alina okuba ekyokulabirako, ekitegeeza nti abakulembeze abo balina okumanya nti ba wansi ku bantu be bakulembera.\nYabadde aggalawo olusirika olw'ennaku ebbiri ku Lwokubiri, mwe baayitidde okusabira emirembe e South Sudan.\nOlukuhhaana lwetabiddwaamu n'akulira Abakulisitaayo mu nsi yonna, Ssaabasumba Justin Welby (Archbishop of Canterbury).\nBaabadde mu nnyumba entukuvu emanyiddwa nga Santa Marta.\nZiza Bafana akubye oluyimba ng'atenda ennaku y'okumukwatira e Tanzania\nLwaki siddamu kucamuka?\nKiki ekimmalamu amaanyi?


Bukedde Online - Leero mu mboozi z'omukenkufu, tukulaze engeri omuntu eyeerabira naawe akutuka enviiri gy'okozesa butto wa rosemary n'oyambibwa\nLeero mu mboozi z'omukenkufu, tukulaze engeri omuntu eyeerabira naawe akutuka enviiri gy'okozesa butto wa rosemary n'oyambibwa\nBannayuganda e Croydon ekya Bungereza baku...\nAdded 12th October 2019\nWIIKI ewedde nakulaze engeri gy’oyinza okufuna ssente okuva mu kaddo ka Rosemary, abamu mukalina ewammwe era mukanywera ku caayi ne mu mmere Naye ne mutakafunamu ssente. Era nakulaga engeri gy’oyinza okukakolamu ssente ng’okamulamu omubisi.\nMu buyiiya buno nga tukamula omuddo n'okugattako omutindo ku bintu byaffe ekitumbula ehhombo ya ‘Gula ebya Uganda Zimba Uganda', abategesi b'omwoleso gwa bannamakolero aba Uganda Manufacturers Association (UMA) baatulonze ng'abayiiya abasinze mu Uganda.\nNoolwekyo ssinga gavumenti eyongera okukwata ku bayiiya kijja kusitula embeera z'abantu naddala abavubuka kubanga obuyiiya butondawo emirimu ate egikaabya abavubuka ensangi zino.\nBw'omala okukamulamu butto ate mwattu kalina emigaso emirala gye njabadde otegeere.\nShakespeare omuwandiisi w'ebitabo n'emizannyo yakayita akaddo ak'okujjukira, era n'Abamisiri baamukozesanga mu bifo gye basinziza.\n1 Rosemary ayamba obwongo okucamuka, ekitegeeza omuntu eyeerabira n'awugukawuguka ajja kukukolera kuba ayamba obwongo ne buba nga tebukoowa.\n2 Akola ng'ekirungo ekireeta akawoowo mu muceere ne guwooma.\n3 Abalina obuzibu bw'ekibumba, ayamba okutangira obutwa mu kibumba ng'akyoza olw'ekirungo kya Rosmaric acid ekimulimu.\n4 Omusajja bw'omala okunaaba, ddira butto omusiige ku nsigo z'obusajja ajja kuyamba obutalwala mpanama ne kookolo w'obusajja.\n5 Ku bakyala, abayamba ku situka n'okusiiyibwa kw'enviiri. Kino kivaako obulwadde awaka kubanga olumu olwetakula ate tanaaba mu ngalo olwo obuwuka obwo ate ne bufuuka obw'obulabe ssinga akwata ku byokulya.\n6 Ssinga omukyala amwesiiga ng'amutabudde mu bizigo, anyiriza n'okugonza olususu.\n7 Rosemary ayamba abantu abavudde ku biragalalaga obutaddamu kufuna kyoyooyo n'obutakosebwa.\n8 Alumizibwa ng'oli mu nsonga ajja kukuyamba okumalawo obulumi obwo ate ayoza n'enseke.\n9 Akola ku kutambuza omusaayi ne kiyamba omuntu obutazimba bigere n'omubiri olw'omusaayi obutatambula bulungi.\n10 Abakyala basobola okumukozesa okweyoteza ne bagoba endwadde wansi mu bukyala. Kino kiyamba naddala abo abalumbibwa yinfekisoni, abazibikira enseke n'abafuna ebizimba mu nnabaana.\n11 Ayoza munda, edda bajjajjaffe baakozesanga omuddo olwo omukyala n'asitamako omukka oguvaamu ne gumwoza munda. Kino okikola ng'okozesa amazzi agabuguma n'otuulako ne weeyoteza.\n12 Osobola okumukozesa okunyumunguza mu kamwa, abalumizibwa amannyo n'okuwona ekisu mu kamwa.\n13 Ebisinga awo tujja kubisanga mu musomo gwaffe ogwa Sundowner ogukomyewo tuddemu okuyiga bwe bagattako omutindo.\nTujja kuyiga ebintu eby'enjawulo omuli, enkuuma y'amatooke amawaate, okwekolera ebirungo by'enkoko n'okekkereza, enteekateeka y'ekitiko (Cumbucha), ennima ya Lavender n'okugattako omutindo, amamera g'obulo abakola emmere y'ebisolo, okulunda ebiwuka ng'emmere y'ebyennyanja n'enkoko n'ebirala.\nCranes erinze ssaawa okutimpula Mali mu za CHAN\nSsegirinya ayingizzaawo Pajero 'Kigudde w'ani'\nAb'e Kalungu emmere bagikoona kijaasi\nOmusumba w'e Masaka Jjumba y'akulembeddemu mmisa y'okusiibula Ssaabasumba\nPaasita Bugingo akubagizza Supreme Mufti okufiirwa Sheikh Muzaata


Bukedde Online - Ensonga ezivaako omuwala okwegatta n'omulenzi nga yaakamukwana\nKkampuni zisaze omusolo ku ‘Mobilemoney\nEkigwo ekimu tekyandobera kuddamu kusituka\nMuhangi akkirizza okusisinkana abasuubuzi\nEnsonga ezivaako omuwala okwegatta n'omulenzi nga yaakamukwana\nBw’obeerako obwereere mu kisenge kikwongera...\nEyanoonyeza mu Bukedde mu August 2017 akubiddwa...\nAdded 5th December 2017\nENSANGI zino omuwendo gw’abawala abatannafumbirwa gweyongedde okulinnya olw’okubulwa abo be basuubira nti be balina ebisaanyizo bye baagala. Wadde nga guno guli gutyo abasajja nabo bafubye okulaba nti babatetenkanya okusobola okuwangula emitima gyabwe mu bwangu.\nAbawala abamu batuuka ne ku ssa ery’okwegatta nabo omulundi gwabwe ogusoose okubalaba nga basinziira ku nsonga nga zino wammanga:\nAbawala abamu bw’afuna gaayi n’amulaga nti alina ensimbi oba ebyobugagga byonna, batera okucamuukirira n’alowooza nti afunye omusajja ow’ekirooto kye era abamu bafuba nnyo okulaba nti batuukako n’awaka omulenzi ono amukwanye gy’asula era olutuukayo ng’ebiriyo by’abadde asuubira tebalonzalonza, w’omugambira nti wandyagadde mwesanyuseemu k’olwo takuwa buzibu.\nWaliwo abavubuka abeemanyi obulungi ne bassaako n’okwerabirira naddala mu kwambala. Omulenzi ng’amanyi bulungi okwambala ebintu naddala engoye eziri ku mulembe abawala bamwettanira nnyo era ebiseera ebisinga ogenda okumugambako nga ye yakyagala dda kubanga by’oyambala bimukolera nga bwe batera okwogera. Abalenzi abakikula kino tebabonaabona nnyo kumatiza muwala ono na bigambo era mu lunaku lumu aba yakuwadde dda ebyalo kuba alowooza muli nti oli mulungi mu buli kimu.\nWaliwo abalenzi abamu nga bakkakamu mu buli kimu okutandikira ddala ku njogera ate Katonda bw’aba yamuwa ebigambo ebikwana ng’amanyi okubisengeka obulungi asobola okulalula omuwala mu lunaku lumu nga tayagala amale kwogera era wano abawala abamu batera okukkiriza amangu, era mu lunaku lumu ayinza okukuloza ku bisooboza.\nAbawala abamu naddala gw’osanze mu bifo ebisanyukirwamu nga mu bbaala, mu kiraabu, ku bbiici, ku bubaga bw’amazaalibwa n’emikolo emirala egigwa mu kiti ngekyo banguwa mangu okugabula ebyalo byabwe. Ebiseera ebisinga bagenda ne banywa ebitamiiza ne bibaggya mu mbeera era bw’osanga omuvubuka omukujukuju asobola asindika asitamye era mu lunaku lumu osobola okukuwa ku ssukaali we.\nWaliwo ggaayi atuuka ku muwala nga mu butuufu takomye mu kulabika bulungi wabula agasseeko n’okuwunya obulungi. Kino ebiseera ebisinga kikuba nnyo abawala n’akwagala nga tonnaba na kumwatulira nti omwagala. Omulenzi bw’abeera amanyi okwogera obulungi mu lunaku lumu asobola okuwangula omutima gw’omuwala era ne bw’amusaba okugenda okwesanyusaamu talonzalonza.\nAbawala abasinga baagala bagaayi abakola emirimu egisasula ssente ennyingi ng’abayimbi, badokita, abapoliisi abalamuzi, abakozi ba bbanka, n’emirimu emirala egy’amaanyi era wano omulenzi bw’aba amanyi bulungi okukozesa omulimu gwe asobola okumatiza omuwala. Ono amukubaganya n’omukakasa nga bw’amwetaaga kuba aba talabika nti muyaaye okukkakkana nga ssukaali we amunuunye mu lunaku lumu.\nAbawala abasinga baagala ate beegomba nnyo abasajja abalina amannya mu ggwanga okugeza ng’abakozi ba ttivvi, abayimbi, bannabyamizannyo, bannakatemba, bannabyabufuzi n’abalala abagwa mu kiti ng’ekyo. Era bano waafunira omukisa n’amugambako tamukaluubiriza kuba abeera yamwegomba dda era mu lunaku lumu asobola okumusoosootolera oluwombo lwe.\nNaye abawala bwe muba munoonya bufumbo tekyandibadde kirungi kwegabangula, kubanga omulenzi bw’amala ekizibu kye aba akulaba nga malaaya. Amanya nti buli musajja akukwana omuweerawo ebisooboza byo mu lunaku lumu. Era bangi bw’amaliriza toddayo kumuwuliza.\nAte n’ekirala endwadde nazo nnyingi eziyinza okubakwata omuli siriimu n’ezekikaba bwe muba nga temukozeseza kondomu. Noolwekyo bwe muba nga munoonya bufumbo mwewale okumala gagaba bisoobooza byammwe, mwewe ekitiibwa lwe mujja okuwangula.\nYe mwerabidde oluyimba lw’omuyimbi, Geoffrey Lutaaya olugamba nti namufuna ku sipiidi era yagenda ku sipiidi, noolwekyo mwekuume mujja kufuna abantu abatuufu be musobola okufumbirwa.\nEmivuyo mu ttaka lya Qualicel\nBano abawala amazina bazina ga kookoonyo\nKkampuni zisaze omusolo ku ‘Mobilemoney...\nKKAMPUNI z’amasimu zitandise okussa mu nkola etteeka ly’okukendeeza gwa ‘mobile money’ (Airtel money, Africel Money...\nEkigwo ekimu tekyandobera kuddamu...\nOmulimu gw'okufumba bwe gwanzigwako tekyandobera kutandika kulimira wafunda era kati nasituka dda sirina agoba....\nOMUSAJJA eyasangiddwa n’akawanga k’omufu gamumyuse. Abatuuze baamulinye akagere ne bamukwata n’ekisawo mwe yabadde...\nMuhangi akkirizza okusisinkana...\nOMUGAGGA Charles Muhangi awadde abasuubuzi abakolera ku bizimbe bya Qualicel(Horizoni city) ne Nabukeera (Bazannya...\nObwakondakita bwamponya ennaku...\nOkukola obwakondakita nga ndi mukazi kinnyambye okulabirira abaana bange ate n'okuyiga bwe bakolagana n'abantu...


Bukedde Online - Cranes ne Cape Verde ku minzaani\nVipers eneetera okusonjola omuzibizi Yayo...\nMessi aguze wooteri galikoleka\nAdded 10th June 2017\nKu bazannyi 19, Micho Sredojevic, atendeka Cranes b’alina mu nkambi, 10 bokka be bapulofeesono ng’abasigadde bazannyira waka ekitegeeza nti ttiimu ya Micho egenda kusinga kwetooloolera ku bamusaayimuto abatalina bumanyirivu mu mpaka zino sso nga Cape Verde, abazannyi baayo bonna 21 bazannya gwa nsimbi.\nAba Cranes nga bajaganyiza ggoolo ya Farouk Miya ku Congo Brazzaville.\nLeero (Lwamukaaga) Cranes ettunka ne Cape Verde mu mupiira gwe yeetaaga okuwangula.\nakukubidde ttooci mu nsiike eno. Emirundi 10 egisembyeyo nga Cranes eggulawo kampeyini y’okusunsulamu abalizannya empaka z’Afrika, ewanguddeko 8 kyokka ng’eky’enjawulo, gyonna gibaddenga waka.\nEbiri egibadde ku bugenyi (mu 2013 ne Congo Brazzaville) ne (2015 ne Madagascar) bagikubye (3-1 ne 2-1).\nOmulundi guno era Cranes etandikidde ku bugenyi ne Cape Verde mu mupiira gwe yeetaaga okuwangula okutandika obulungi kampeyini y’okuddayo mu mpaka z’Afrika eza 2019 e Cameroon.\nOmupiira guno ttiimu zombi zigwetaaga okuguwangula kuba buli emu erwana kuva mu kibinja.\nOkutuukiriza kino, buli mutendesi yayungudde ttiimu gy’alinamu essuubi okumuwa obuwanguzi.\nNg’oggyeeko ekyo, Cranes yazzeemu buto okuzimba ttiimu okuva kw’eyo eyazannye empaka z’Afrika ezaabadde e Gabon, ate Cape Verde ku bazannyi 21 kuliko 15 be yali nabo mu z’Afrika ez’akamalirizo mu 2013.\nKitegeeza nti wano Cape Verde esinga ku Cranes obumanyirivu. Cape Verde etendekebwa munnansi waayo Lúcio Antunes era ye yagitwala mu z’Afrika wa 2015 okufaananako ne Micho eyatutte Cranes e Gabon kyokka ye si Munnayuganda.\nTtiimu zombi, abazannyi be zaayungudde ani alina enkizo ku munne mu buli kitongole mw’abo abasuubira okutandika?\n1. Denis Onyango ne Josimar Dias; Mu byonna Onyango asinga ku Josimar kuba alina obumanyirivu.\nJosimar akwatira mu AEL Limassol eya Cyprus kyokka omutindo gwe ng’ali mu ggoolo ya Cape Verde tegubadde mulungi kuba yalemeddwa okutwala ttiimu ye mu z’Afrika eziwedde.\nOnyango wadde yaddiriddemu mu ttiimu ye eya Sundowns, y’asinga mu Afrika.\n2. Nicholas Wadada ne Fernando Varela: Omuzibizi Varela alina obumanyirivu okusinga Wadada kuba yaakazannya ez’akamalirizo emirundi 2, 2013 ne 2015 era nga yaakazannyira Cape Verde emipiira 41 ne ggoolo 3. Azanniyira mu PAOK eya Greece. Wadada yaakazannyira Cranes emipiira 24 ekiraga nti obumanyirivu butono wabula ekirungi kye mumalirivu ate agenda bulungi mu maaso.\n3. Godfrey Walusimbi ne Tiago Almeida; Tiago ali mu Moreirense eya Portugal kyokka mupya mu ttiimu y’eggwanga kuba yaakagizannyira emipiira\n3. Walusimbi mu kaseera kano y’omu ku basinga obumanyirivu mu Cranes era ky’akola akitegeera. Wano Walusimbi asinga ku Tiago kuba talina bumanyirivu kyokka obuzibu bwe (Walusimbi) abadde aludde okuzannya nnamba ssatu.\n4. Murushid Juuko ne Admilson Estaline Gege: Bano balina bye baafanaganya kuba bombi baakazannya ez’Afrika mulundi gumu. Gege azannyira mu Arouca eya Portugal era yaakazannya emipiira 25 ate Juuko alina 23 ku Cranes. Juuko aduumira bulungi ekisenge era okuva lwe yatandika okuzannyira Cranes bagiteeba ggoolo ntono. Gege asinga bumanyirivu naye omutindo Juuko asingako.\n5. BEnard Muwanga ne Macedo Babanco; Azannyira mu Estoril eya Portugal era ye kapiteeni wa Cape Verde. Wano Babanco asinga Muwanga mu byonna kuba y’akyasinze n’okuzannyira Cape Verde emipiira emingi (43) ku bazannyi abaliwo. Muwanga guno gwe mupiira gw’ayinza okutandikirako mu ttiimu enkulu ate nga n’omutindo gwe tegubadde mulungi mu liigi. Babanco yaliyo mu z’Afrika wa 2013.\n6. Hassan Wasswa ne Marco Soares; Marco y’asinga obukulu mu Cape Verde (32) era ez’Afrika eza 2015 yaliyo, yaakazannya emipiira 32 ng’ali mu AEL Limassol eya Cyprus. Wasswa naye aludde ku Cranes kuba yaakagizannyira emipiira 60 ennaku zino Wasswa yalinnyisa omutindo era mu kaseera kano Cranes emwesigamyeko nnyo. Wano Wasswa asingako kuba amanyi n’okuduumira amakkati.\n7. Emma Okwi ne Garry Rod rigues: Ono ali mu Galatasaray eya Turkey. Mu kaseena kano y’atambulirwako ttiimu ya Cape Verde olw’omutindo omulungi. Mu mipiira 18 alinamu ggoolo 2 kyokka ng’ebyafaayo bya ttiimu eno biraga nti ggoolo ezisinga ttiimu eno z’eteeba azibeeramu n’omukono. Okwi abadde ku ffoomu mu Villa. Alina obumanyirivu kyokka omutindo gwe ku ttiimu y’eggwanga gukyagaanyi okulinnya. Alina sipiidi, asobola okusala kyokka ekizibu kye ayagala nnyo okwemalirira wadde ng’abeera mu kifo ekitali kirungi.\n8. Khalid Aucho ne Nuno Rocha; Aucho y’omu ku basiniya ba Cranes, yaakagizannyira emipiira 32. Akuba ennyanda n’okukuba paasi ezisobola okuvaamu ggoolo. Rocha ali mu CSU Craiova eya Romania kyokka talina nnyo bumanyirivu ku ttiimu eno. Yaakagizannyira emipiira 10 gyokka nga talinaamu ggoolo ate Aucho alina 3.\n9. Derrick Nsibambi ne Júlio Tavares: Guno gwe mupiira Nsibambi gw’ayinza okusooka okuzannyira Cranes. Abadde ku mutindo mu KCCA kuba agiteebedde ggoolo z’obuvunaanyizibwa eziwera kyokka Cranes eyeegezezzaamu ne Senegal e Dakar ku Mmande ekiro. talina bumanyirivu mu Cranes. Julio ogw’ensimbi aguzannyira mu Dijon eya Bufalansa. Naye akyali mupya ku ttiimu y’eggwanga kuba yaakagizannyira emipiira 15 n’agiteeberamu ggoolo 2. Wadde nga Nsibambi muteebi mulungi naye eky’okuba omupya ku ttiimu kiwa Tavares enkizo.\n10. Farouk Miya ne Sérgio Semed: Omuwuwuttanyi Semed mupya ku ya Cape Verde kuba yaakagizannyira emipira 5 gyokka ng’ate talinaamu ggoolo. Miya alina ggoolo 19 mu mipiira 43. Miya asinga ku Semed kuba alina obumanyirivu ate ng’azannya ennamba ez’enjawulo. Asobola okuzannya nga omuteebi ate oluusi ng’omuwuwuttanyi.\n11. Isaac Muleme ne Ze Luis: Ku ggoolo 4, Cape Verde ze yateebye mu mipiira gy’omukwano (Luxembourg ne Sao Tome), Ze Luis alinako 2. Ogw’ensimbi aguzannyira mu Spartak Moscow eya Russia ate Muleme ali mu KCCA kyokka Cranes enkulu abadde tagizannyirangako era guno gwe guyinza okusooka. Bw’ogattako okuba nti Muleme si muzannyi wa mu maaso (amanyiddwa mu nnamba 3), kiwa Ze Luis enkizo.\nAbalala Micho b’asobola okutandisa;\nl Timothy Awany (mu kisenge wakati)\nl Geoffrey Sserunkuuma (ku kyoto)\nl Robert Kakeeto (mu makkati)\nAbalala; B. Ochan, Ismael Watenga, Denis Okot ne Muhammad Shaban.\nPolice yeetegekera URA mu liigi


Bukedde Online - Abasuubuzi b’ewa Kisekka batandise okuyingira amaduuka amapya\nAbasuubuzi b’ewa Kisekka batandise okuyingira amaduuka amapya\nAbafumbo baleppuka na gwa kukumpanya bbiriyooni...\n“Katonda kye yakkirizza nti kya kubeerawo omuntu ne bw’akirwanyisa era kimaliriza nga kikyo, nneebaza abasuubuzi abaalengerera ewala ne bakkiriza okuteeka ssente zaabwe mu nkulaakulana ne batakkiriza kubabuzaabuza nti kati essaawa eno batandise okukungula” Ssentebe w’akatale kano Robert Kasolo Kisembo bwe yategeezezza.\nBakira Kasolo ayogera bino ng’eno abasuubuzi baguza bakasitoma baabwe mu maduuka gabwe amapya ng’ate abalala bapangayo bintu.\nAkulira omulimu gw’okuzimba akatale k’ewa Kisekka okuva mu kkampuni ya ROKO, Ying Allan Muganzi yategeezezza nti kituufu amaduuka 174, gawedde era abasuubuzi abasinga twamaze dda okugabakwasa wadde kino kirina bwe kitaataaganyizza omulimu gwaffe naye tulina okukolera mu mbeera yonna.\nSsentebe Kasolo yagambye nti ekkula lino lye batuuseeko limusanyusizza nnyo wadde agenze okukizuula ng’abasuubuzi, be basinga okubeera abasanyufu kubanga bakizudde nti twabagambanga mazima.\nYe omwogezi w’akatale kano Simon Peter Lubwama yategeezezza nti Block A, k’ewedde kati bali ku Block B, era emitayimbwa n’embaawo byayingiddewo dda ng’abasuubuzi bwe banaayongera okusasula ssente amaduuka amalala 356, nago gagenda kubakwasibwa mu myezi mukaaga egijja.\nYayongeddeko nti buli mwaka okuva 2012 babaddenga basasula ssente za ‘Ground rent’ buli mwaka obukadde 76, nga balooya emisango egitaggwa baakatwala obukadde nga 400 n’endala nnyingi ezisasuddwa ku bintu ebirala.


Cheptegei amenye likodi y’ensi yonna e Monaco - StaDailyNews\nHome Luganda Ebyemizannyo Cheptegei amenye likodi y’ensi yonna e Monaco\nCheptegei amenye likodi y’ensi yonna e Monaco\nOmuddusi w’emisinde Joshua Kiprui Cheptegei, ekiro ky’eggulo yamenyewo likodi y’ensi yonna mu misinde gya mmita 5000 bwatyo nawangulira Uganda omuddaali gwa Zzaabu mu mpaka za 2020 Diamond League e Monaco mu Bufalansa.\nEmisinde gino Cheptegei yagiddukidde eddakiika 12:35.36 naggyawo likodi ya munnansi wa Ethiopia Kenenisa Bekele ey’eddakiika 12:37.35 gyeyateekawo mu 2004 bweyali e Hengelo ekya Netherlands mu 2004.\nCheptegei okusooka yasanze okuvuganya okwamanyi okuva eri munnakenya Nicholas Kimeli Kipkorir, ono mukusooka yamubadde ku lyanda, okukkakana nga amalidde mu kifo kya kubiri ate munnakenya omulala Jacob Krop namalira mu nnamba ssatu.\nMunnayuganda omulala eyabadde mu misinde gino ye Stephen Kissa, ono yabadde omu ku bataddewo okuvuganya okusooka naye gyebyagweredde nga awanduse era teyamazeeko.\nPulezident Yoweri Kaguta Museveni yavuddeyo nayozaayoza Cheptegei nga ayita ku kibanja kye ekya Twitter, nategeeza nga ono bwayongedde okutumbula Uganda n’okuleetera bannansi esanyu ely’omujjirano.\nAbaddusi abalala okuli Halimah Nakaayi ne Winnie Nanyondo ebintu tebyabatambulidde bulungi era okukkakana nga bakutte ekifo eky’okutaano n’ ekyomunaana.\nPrevious articlePolice confirm fire outbreak at Uganda Martyrs Namugongo\nNext articleCovid-19: Uganda registers 13th death


Bukedde Online - Balaam ne Abtex bakubaganye empawa ku by'okukuba Bebe Cool\nABATEGESI b’ebivvulu abaamannya bakubaganye empawa ku ffujjo eryakoleddwa ku muyimbi Moses Ssali amanyiddwa nga Bebe Cool mu kiro ekyakeesezza Olwomukaaga ku Cricket Oval e Lugogo mu kivvulu ky’Omujamaica Tarrus Rairry.\nAbantu baalemesezza Bebe Cool okuyimba ne batuuka n’okumukanyugira amacupa ku siteegi okutuusa abebyokwerinda bwe baamuggyeewo.\nBalaam Barugahara amanyiddwa nga ‘Ssaabavvulu’ yavumiridde effujjo eryakoleddwa e Lugogo n’abasaba okukomya ebikolwa by’okulwana n’okukola effujjo ku bantu bwe baawukanya endowooza naddala mu byobufuzi.\nKyokka ye Abtex (Abbey Musinguzi) yagambye nti Bebe Cool ky’akoze okuyimiriza ebivvulu ky’abadde alina okukola kubanga abavubuka bamukyaye olw’empalana gy’alina ku Bobi Wine.\nOno agamba nti Bebe Cool obutavaayo kulaga kunyolwa olw’ebyo ebyatuuka ku Bobi Wine kye kimuleetedde obuzibu era n’amuwa amagezi yeetondere Bobi Wine.\nKino Balaam yakiwakanyizza n’ategeeza Abtex nti akomye okutabinkiriza ebyobufuzi mu kuyimba.\nYasuubizza nti abategesi b’ebivvulu bagenda kutuula mu bwangu embeera eno bagisalire amagezi.\nBano okuvaayo kiddiridde Bebe Cool okulangirira nga bw’ayimirizza okuyimba mu bivvulu n’ebifo by’olukale okumala ebbanga eritali ggere.\nBebe Cool mu bigambo bye yagambye nti; “Mbadde nasasalawo okusirika obutayogera ku nsonga za byabufuzi ezigenda mu maaso naye olw’embeera eyantuuseeko ku Lwokutaano ekiro, olw’obulamu bwange n’obulungi bwa famire yange nsazeewo okuyimiriza okuyimba mu bivvulu era nsaba Katonda embeera eriwo mu kiseera kino ereme kusajjuka.”\nEDDIE YAWE AYOGEDDE\nEddie Yawe mukulu wa Bobi Wine bwe yabuuziddwa ku nsonga eno yasoose kusaasira Bebe Cool olw’ekyo ekyamutuuseeko kyokka n’agamba nti effujjo eryamukoleddwaako teryagendereddwa kukolebwa ku ye.\n“Bebe Cool ky’alina okumanya, ekintu Bobi Wine ky’ayambadde kinene okumusinga n’okusinga ku myuziki mw’amumanyidde. Era singa (Bobi Wine) naye akeera n’ayogera ebibooziboozi, abantu basobola okumuyisa mu mbeera yeemu nga Bebe Cool bwe baamuyisizza.”\nN’agattako nti, “Obucupa baabadde tebabukuba Bebe Cool kubanga myuziki we abantu bangi abamwagala, naye kirabika balina ekifaananyi ky’omuntu kye bamulabiramu.” Kyokka yasabye abantu okwewala okukola effujjo.\nOmubaka Nambooze wadde embeera ye yateredde naye abasawo bamuwadde ekiragiro


Bukedde Online - Kkooti eyimirizza NEMA okugoba ab'e KansangaAgambibwa\nOmukuumi abuzeeko katono okuttibwa ababbi abamenye n'ebeesogga...\nArsenal lwa kuwangula FA Cup naye eri ku 'bigingi'\nMunnamagye eyayambako okuleeta NRM mu buyi...\nABATUUZE b’e Kansanga abasoba mu 300 bafunye ku buweerero Kkooti Enkulu bw’efulumizza ekiragiro ekigaana ekitongole ky’obutonde bw’ensi ekya NEMA obutabagoba ku ttaka okutuusa omulamuzi lw’anaawulira omusango gwabwe.\nSsentebe wa Luwafu B, Iga Gonzaga ng’annyonnyola abamu ku batuuze be ebyavudde mu kkooti.\nEbbaluwa ya NEMA eya nga June 8, 2020 gye yawandiikira abatuuze b'e Kansanga naddala aba zzooni ya Luwafu B ne Heritage zzooni, yabawa ennaku 21 nga bavudde ku ttaka ng'ensonga enkulu ebagobyako ya kwonoona lutobazzi lw'e Kansanga nga balusimamu emyala, bazimbako ebizimbe n'okuluyiwako ettaka lya malamu.\nEnnaku ezaabaweebwa zibadde ziggwaako ku Lwokutaano lwa wiiki eno. NEMA yabawa ebiragiro nti bave ku ttaka mu nnaku ze babawadde, ettaka balizzeewo nga bwe lyali n'ebizimbe bye baazimbako bimenyebwewo.\nBano baalabye NEMA ebafuukidde akayinja mu ngatto kwe kuddukira mu kkooti enkulu ewulira ensonga z'ettaka ne baggulawo omusango.\nKu Lwokusatu baasiibye ku kkooti nga balinda okufuna olunnaku omulamuzi Yasin Nyanzi lw'anaawulira ensonga zaabwe era olwamutegeezezza nti ku Lwokutaano lwa wiiki eno ssinga tewaba kiragiro kyonna kkooti ky'efulumya bayinza okusendebwa nga bwe baabalaalika, omulamuzi Nyanzi kwe kuyimiriza enteekateeka za NEMA zonna okutuusa lw'anaawulira omusango gwabwe.\nOmusango guno gwakutandika okuwulirwa nga July 6, 2020.\nAbatuuze baakulembeddwa Jeff Gidaguyi Wadulo okutwala NEMA mu kkooti. Bagamba nti babadde ku ttaka lino okumala emyaka era ekitongole kya NEMA kyali tekinnatondebwawo nga bo baasenga dda ku ttaka ne bafuna n'ebyapa nga kati NEMA yaakavaayo omwaka guno n'ebategeeza nti ettaka lyabwe.\nBagamba nti abamu oluguudo Gavumenti lw'egenda okuzimba olwa Kampala-Jinja Express High way lugenda kuyita mu ttaka lyabwe era nga baamala dda okutegeeragana n'ekitongole ky'enguudo ekya UNRA ku nsonga y'okubasasula n'abamu ne basasulwa.\nBaasabye kkooti eragire aba NEMA bave ku ttaka lyabwe basobole okulibeerako awatali kutya kwonna.\nJeff Gidaguyi Wadulo\nAbatuuze basitudde Omulamuzi ku by'ettaka lya Zion Estates e Bugema\nOmukuumi abuzeeko katono ok...\nOMUKADDE aloopye bba gwe bamaze naye mu bufumbi emyaka 27 lwa kumuyita malaaya n'amugoba ne mu nyumba.\nArsenal lwa kuwangula FA Cu...\nARSENAL yamyumyudde likodi y’okuwangula FA Cup emirundi emingi (14) bwe yavudde emabega okukuba Chelsea (2-1) e...\nAba Digi bafunye webabajjan...\nEKIBIINA ekidukanya omuzannyo gwa ddigi mu ggwanga ekya Motorcycling Association of Uganda (MAU) kitongoza ekifo...


Bukedde Online - Kenzo bye yayogedde ku Bobi Wine bimwokezza\nWaliwo ne Bannayuganda abali emitala w’amayanja naddala Dubai abaamusabye aleme kuddamu kulinnya mu nsi zaabwe wadde nga si be bagaba viza zaayo.\nWadde nga bamaze ennaku bbiri nga bamutadde ku kye wandiyise ekikaliriro, Kenzo akyasirise bwe cce ekiyinza okutegeeza nti akyalemedde ku bigambo bye ku mubaka wa Kyaddondo East, Bobi Wine ng'amannya amatuufu ye Robert Kyagulanyi.\nKenzo ng'amannya amatuufu ye Edirisa Musuuza yabadde anyumya ne ‘Blogger wa yintanenti' eyeeyita Kojja omugezi eyamukutte emaloboozi ng'ageya Bobi Wine ate n'agassa mu lwatu.\nFfe bayimbi banne ab'amaanyi ayagala kutulagako nti ye wa maanyi. Wadde Chameleone yeefuulafuula, naye yagaanye okumuwa kkaadi y'ekibiina kye ekya National Unity Platform (NUP) kyokka n'agiwa ba Kabakko.\nNamusindikidde obubaka nga mutegeeza nti waliwo olukiiko olwatuula ate nga naye (Bobi) alumanyi ne bateesa okunkolako obulabe kyokka wadde obubaka yabulabye, talina kye yanzizeemu wadde nnamusabye twogeremu ng'abantu abakulu.\nAyagala tumuyambe mu kampeyini ze kyokka nga ffe talina ky'atuyamba. Ayagala tumuyambe Gavumenti ffe etunyige nga gwe tulwanirira talina ky'atukolera.\nBwe baamukwata nnayimba ennyimba bbiri okuli Biwoobe ne Volongoto ezimulwanirira kyokka nabadde mu mawanga (Ivory Coast olwa COVID-19) naye talina wadde ennusu gye yansindikidde okunnyamba."\nMu kusooka bangi baagambye nti ono eyabadde ayogera ne Kenzo amaloboozi yagataddeyo nga Kenzo tategedde wabula kino bangi baakigaanye oluvannyuma ne bategeeza nti baabadde mu kkobaane abiteekeyo ng'akakodyo k'okwatulira Bobi Wine.\nBaalowoozezza bwe bati nga bagamba nti Kenzo yandiba ng'abaza ssente za NRM ng'omulimu gw'aliko gwa kuggya bawagizi ba Bobi Wine ku mulamwa gwa byabufuzi gwe baliko.\nKyokka omu ku banna NRM, Isma Olaxess Lubega yawolerezza Kenzo nti zino ntondo na buggya bw'abawagizi ba People Power abeefunyiridde okumuvuma okuva lwe baamulaba ng'asisinkanye Pulezidenti Museveni mu October wa 2019.\nEbizze bibaawo okuva olwo mulimu abantu abanyiigira Kenzo ne bakunga abantu okuzira ebivvulu bye omuli ekya One Africa ekyali kirina okuba e Dubai mu November wa 2019.\nEkivvulu kya Kenzo Festival e Kololo mu February wa 2020 (ekitaagenda mu maaso olwa Corona) n'ebirala. Mikwano gye egy'okulusegere gigamba nti waliwo n'abantu ababadde bamusabira afi ire mu Ivory Coast gy'amaze ebbanga okuva ekisaawe ky'ennyonyi e Ntebe lwe kyaggalwa mu March wa 2020 n'asangibwa mu ggwanga eryo gye yali agenze okuyimba.\nYakomyewo wiiki eyomunda n'agenda mu kalantiini era leero lw'aweebwa ebbaluwa emukkiriza okwetaba mu bantu. Mikwano gye gyategeezezza Bukedde nti Kojja ye yakubira Kenzo essimu banyumyemu era Kenzo kwe kumuyitira mu buzibu bw'alina ne Bobi nga mukwano gwe wabula Kojja n'assaayo amaloboozi nga takkaanyizza na Kenzo. Wabula Kenzo bamwogerako nti buli lw'abeera mu buzibu afuna omuntu omulala gwe yeekwasa.\nOkugeza, yakaabira Gavumenti ya wakati n'ey'e Mmengo ng'agamba nti tezifuddeeyo kumutaasa ku Muzaata ng'ate ye atunze Uganda mu mawanga g'ebweru n'olulimi Oluganda nga tasasuddwa. Awo era we waava eng'ombo ya ‘Uganda Gavumenti, weyayu.'\nBeewuunyizza era Kenzo eyalaga obubi obwali mu Bobi ne Bebe Cool obutakwatagana n'asaba Katikkiro Charles Peter Mayiga abakwataganye ne kikolebwa mu kivvulu kya Kenzo ng'aweza emyaka 10 ng'ayimba ekyali ku Serena hotel mu January wa 2019 ate kati kye yabadde ayagala kuzzaawo entalo ye ze yalaga nga mbi mu bayimbi.\nEBIGAMBO ebitawera 1,000\nEddy Kenzo bye yayogedde ku\nBobi Wine bimwokezza bwe\nbamuddizza omuliro okuva\nmu Bannayuganda abali wano\nn'emitala w'amayanja n'aweebwa\nennaku mbale abimenyewo oba\nssi kyo bafune kye bamukolera.\nWaliwo ne Bannayuganda\nabali emitala w'amayanja naddala\nDubai abaamusabye aleme kuddamu\nkulinnya mu nsi zaabwe\nwadde nga si be bagaba viza\nWadde nga bamaze ennaku\nbbiri nga bamutadde ku kye\nwandiyise ekikaliriro, Kenzo akyasirise\nbwe cce ekiyinza okutegeeza\nnti akyalemedde ku bigambo\nbye ku mubaka wa Kyaddondo\nEast, Bobi Wine ng'amannya amatuufu\nye Robert Kyagulanyi.\nKenzo ng'amannya amatuufu\nye Edirisa Musuuza yabadde anyumya\nne ‘Blogger wa yintanenti'\neyeeyita Kojja omugezi eyamukutte\nemaloboozi ng'ageya Bobi\nWine ate n'agassa mu lwatu.\nFfe bayimbi banne ab'amaanyi\nayagala kutulagako nti ye wa\nWadde Chameleone yeefuulafuula,\nnaye yagaanye okumuwa\nkkaadi y'ekibiina kye ekya National\nUnity Platform (NUP)\nkyokka n'agiwa ba Kabakko. Namusindikidde\nobubaka nga mutegeeza\nnti waliwo olukiiko olwatuula\nate nga naye (Bobi) alumanyi\nne bateesa okunkolako obulabe\nkyokka wadde obubaka yabulabye,\ntalina kye yanzizeemu wadde\nnnamusabye twogeremu ng'abantu\nabakulu. Ayagala tumuyambe mu\nkampeyini ze kyokka nga ffe talina\nky'atuyamba. Ayagala tumuyambe\nGavumenti ffe etunyige nga gwe\ntulwanirira talina ky'atukolera. Bwe\nbaamukwata nnayimba ennyimba\nbbiri okuli Biwoobe ne Volongoto\nezimulwanirira kyokka nabadde\nmu mawanga (Ivory Coast olwa\nCOVID-19) naye talina wadde\nennusu gye yansindikidde okunnyamba."\nMu kusooka bangi baagambye\nnti ono eyabadde ayogera ne\nKenzo amaloboozi yagataddeyo\nnga Kenzo tategedde wabula kino\nbangi baakigaanye oluvannyuma\nne bategeeza nti baabadde mu\nkkobaane abiteekeyo ng'akakodyo\nk'okwatulira Bobi Wine.\nBaalowoozezza bwe bati\nnga bagamba nti Kenzo\nyandiba ng'abaza ssente za NRM\nng'omulimu gw'aliko gwa kuggya\nbawagizi ba Bobi Wine ku mulamwa\ngwa byabufuzi gwe baliko.\nKyokka omu ku banna NRM,\nIsma Olaxess Lubega yawolerezza\nKenzo nti zino ntondo na buggya\nbw'abawagizi ba People Power\nabeefunyiridde okumuvuma okuva\nlwe baamulaba ng'asisinkanye\nPulezidenti Museveni mu October\nEbizze bibaawo okuva olwo\nmulimu abantu abanyiigira Kenzo\nne bakunga abantu okuzira ebivvulu\nbye omuli ekya One Africa\nekyali kirina okuba e Dubai mu\nNovember wa 2019.\nEkivvulu kya Kenzo Festival e\nKololo mu February wa 2020 (ekitaagenda\nmu maaso olwa Corona)\nMikwano gye egy'okulusegere\ngigamba nti waliwo n'abantu\nababadde bamusabira afi ire mu\nIvory Coast gy'amaze ebbanga\nokuva ekisaawe ky'ennyonyi e\nNtebe lwe kyaggalwa mu March\nwa 2020 n'asangibwa mu ggwanga\neryo gye yali agenze okuyimba.\nYakomyewo wiiki eyomunda\nn'agenda mu kalantiini era leero\nlw'aweebwa ebbaluwa emukkiriza\nokwetaba mu bantu.\nMikwano gye gyategeezezza\nBukedde nti Kojja ye yakubira\nKenzo essimu banyumyemu era\nKenzo kwe kumuyitira mu buzibu\nbw'alina ne Bobi nga mukwano\ngwe wabula Kojja n'assaayo\namaloboozi nga takkaanyizza na\nWabula Kenzo bamwogerako nti\nbuli lw'abeera mu buzibu afuna\nomuntu omulala gwe yeekwasa.\nOkugeza, yakaabira Gavumenti ya\nwakati n'ey'e Mmengo ng'agamba\nnti tezifuddeeyo kumutaasa ku\nMuzaata ng'ate ye atunze Uganda\nmu mawanga g'ebweru n'olulimi\nOluganda nga tasasuddwa.\nAwo era we waava eng'ombo ya\n‘Uganda Gavumenti, weyayu.'\nBeewuunyizza era Kenzo eyalaga\nobubi obwali mu Bobi ne Bebe\nCool obutakwatagana n'asaba\nabakwataganye ne kikolebwa\nmu kivvulu kya Kenzo ng'aweza\nemyaka 10 ng'ayimba ekyali ku\nSerena hotel mu January wa 2019\nate kati kye yabadde ayagala kuzzaawo\nentalo ye ze yalaga nga mbi\nLubega agamba nti ekintu kya\nKenzo kyapangibwa aba People\nPower okumusosonkereza nga\nbamujooga aggweemu essuubi\neriwagira Pulezidenti Museveni.\n"Bebe Cool bwe yasalawo\nokusirika, abawagizi ba Bobi\nWine baasalawo okucojja Kenzo\nkubanga ng'oggyeeko Jose Chameleone,\nawo Kenzo y'addako.\nKati mu kibalo kitegeeza\nChameleone bw'aba yava mu\nNRM, Bobi awakanya NRM ate\nnga ne Bebe Cool eyali amukuba\nasirise, People Power yatunuuliza\nKenzo omudumu ogwakuba Bebe\nn'asirika (bwe baba nga be\nbaamusirisa) ne baagala naye\nokumukuba. Bamutya kubanga\nbwe tugenda mu kalulu ka\nssaayansi ataliimu kampeyini,\nkitegeeza nti abalina abagoberezi\nabangi ku mikutu gya yintanenti\nbagenda kukolera nnyo NRM\nate nga Kenzo y'omu ku balina\nabagoberezi abangi. People Power\nerudde ng'emukola ebibi bingi mu\nkasirise aggweemu essuubi eriwagira\nMuseveni. Waliwo n'enkiiko\nezaatuuzibwa aba People Power\nokuva omwaka oguwedde nga\nbeewerera Kenzo okumukolako\nobulabe ate bwe yakubira Bobi\nsesimu boogeremu ng'abakulu\nn'abakulu teyakwata kyokka\nng'abawagizi be bongera kumuvuma.\nKati Kenzo bw'avaayo okwogera\nbye yayogedde ku\nBobi tabeera na nsobi.\nBobi Wine ku mulamwa\nMeeya w'e Nakawa Balimwezo naye yayita mu ttanuulu! "Okugulu baakuntemako nga 'mbaatisa' mirimu e Luweero"


Bukedde Online - Ssente z’omufu zitabudde abaana ne kitaabwe\nSsente z’omufu zitabudde abaana ne kitaabwe\nEnsonga 6 lwaki olunaku lwa Mmande lusiibibwa...\nAdded 11th February 2012\nDereeva wa gavumenti agambibwa okuvuga ng’atamidde ye yamalawo obulamu bwa Rose Namubiru nga October 22 2011 bwe yatomera bodaboda omugenzi kwe yali atambulira.\nGavumenti yasasula famire ya Namubiru obukadde bubiri kyokka n’okutuusa kati ssente zino tezituukanga mu baana be 10 be yaleka nga kati n’abaali basoma batudde waka tebakyasoma.\nSsente ezo obukadde obubiri zaawudde mu famire ya Namubiru bwe wabaluseewo obutakkaanya wakati wa bba w’omugenzi John Bisaso gwe yalinamu omwana omu n’abaana b’omugenzi omwenda. Abaana bagamba nti kitaabwe ono Bisaso ssente zonna yazitwala era ebbanga lyonna babadde babigoba ku poliisi nga tebamanyi nti yazitwala.\nNamubiru ne muzzukulu we baali batambulira ku booda nga badda ewaka ne batomerwa mmotoka nnamba UG 2164A n’ebatta.\nEmmotoka yasobola okukwatibwa era minisitule y’ebyobulimi n’eriyirira famire obukadde bubiri, kyokka abaana b’omufu bagamba bwali butono era kuno kwe bagasse okulumiriza kitaabwe atalabirira baana okubatwalako ssente zonna bamulekwa ne basigala nga bayagga.\nBaatugamba tuggalewo fayiro bajja kutulabirira\nOmusango baguggya ku poliisi:\nMuwala w’omugenzi, Rebecca Nakasenge era nga y’azaala omwana Michael Muteesa eyamenyeka amagulu annyonyola ekyabaggyisaayo omusango:\nOmwami gwe nategeerako erya Kasigwa yatusisinkana n’atutegeeza nga bwe yali owokutuyambako okulaba nga tufunayo ku buyambi. Yatugamba nti kino yali waakukikola ng’omuntu, si minisitule.\nPoliisi e Wakiso baatusaba tukkaanye ne Kasigwa abeereko ky’atukolera kuba gavumenti omuntu afudde bamuliyirira emitwalo 20 gokka.\nOluvannyuma lw’okumatizibwa poliisi n’abantu abalala, twakkiriza ne tuggalawo fayiro, Kasigwa asobole okutusasula era nga yatusuubiza n’okutuyamba okuweerera abaana ng’okusoma kuzzeemu”.\nAkulira poliisi y’ebidduka e Wakiso, John Senoga agamba: Abooluganda lw’abantu abaafuna akabenje bakkaanya n’abekitongole kya minisitule y’ebyobulimi ne basalawo okutegeeraganira wabweru era fayiro y’omusango baagiggalawo ku poliisi.\nEngeri Kasigwa gye yagabanyaamu ssente\nRose Namubiru eyafiira mu kabenje yamusasulamu 2,400,000/- era zino Bisaso bba ye yazitwala, Ivan Sebunnya eyafiirwa mutabani we yamusasula 1,500,000/-, Michael Muteesa eyamenyeka okugulu baamuwa emitwalo 98, nnannyini piki yafuna emitwalo 78, Richard Semulema eyali avuga piki yafuna 1,120,000/-).\nNakasenge muwala w'omugenzi annyonnyola ebyaliwo.\nObuzibu ku ssente bujja\nNakasenge agamba: Ssente ze baatuwa zaali ntono, kuba mutabani wange okuva lwe natandika okumujjanjaba yaakatwala obukadde obusukka mu bubiri, era nga nkyamujjanjaba.\nObukadde obubiri bwe twafuna mu maama, Bisaso zonna yazitwala ng’ate akimanyi waliwo abaana bataano abakyasoma talina ky’atuyambako.\nWadde Kasigwa yali atusuubizza okutuyambako ng’okusoma kuzzeemu, essimu yagiggyako era tetuddangamu kumuwuliza. Tuli beetegefu okwongerayo ensonga zino mu boobuyinza tusasulwe ssente ezeegasa, tusobole okuweerera bato baffe”.\nEyali bba wa Namubiru ng'alombojja byonna.\nEngeri akabenje gye kajja\nJohn Bisaso (47) eyali bba wa Namubiru annyonyola:\nKu Lwomukaaga nga October 22 omwaka oguwedde mukyala wange Namubiru yapangisa booda okumuggya e Ssenge Wakiso emutwale e Kawanda.\nBooda eno yali evugibwa omuvubuka Ronald Semulema, era yagituulako ne bazzukulu be Michael Muteesa (5) ne Dan Senkya(6). Baali baakalinnya nga banaatera okumalako Ssenge, mmotoka ya gavumenti eyali eva e Kawanda ey’ekika kya Double cabin nnamba UG 2164A eya minisitule y’ebyobulimi n’ebatomera.\nMmotoka eyakola akabenje omwafiira Namubiru.\nMmotoka yabakoona n’ebalinnyisa ekifunvu, Senkya yafiirawo ate Namubiru yafa luvannyuma ate Michael Muteesa baamutwala amenyese amagulu.\nDdereeva gwe balumiriza nti yali atamidde yadduka ng’akabenje kaakagwawo.\nAbatuuze nga bakolaganira wamu ne poliisi y’e Naluvule, bassa abaali bagudde ku kabenje n’omulambo ku mmotoka yennyini eyabakoona ne babatwala mu ddwaaliro e Mulago.\nOlwabatuusa mmotoka n’ekomezebwawo ku poliisi e Naluvule, era poliisi yayingiza omusango ku fayiro nnamba SD 13/22/10/2011.\nNga wayise wiiki bbiri ng’emmotoka eri ku poliisi tewali aginona, omusajja eyategeeza nti ye Kasigwa era nga y’akulira ebyentambula mu kitongole ky’ebyobulimi ekikola ku by’okunoonyereza yagenda ku poliisi omusango ne baguweereza ku poliisi e Wakiso.\nKasigwa yajja n’atusaba ebiwandiiko ku ssente zonna ze twali tukozesezza mu kujjanjaba abalwadde era n’atusuubiza nti nga ye omuntu yali waakuyamba ne ku ssente zonna endala ezaali zikozeseddwa era nga bino yabyogera n’akulira poliisi y’ebidduka e Wakiso, John Senoga alaba.\nKasigwa yatutambuza obwoya ne butuggwa ku ntumbwe oluvannyuma yatuwa ssente era omusango ne tuguggyayo ku poliisi era tetukyabanja.\nEbibuuzo ebyetaaga okuddamu\n1 Lwaki poliisi yaperereza abooluganda okuggya omusango ku poliisi. Kituufu nti ddala gavumenti buli afa, emusasulamu emitwalo 20?\n2 Kasigwa yajja wa obuvunaanyizibwa okuliyirira abantu bano ng’omuntu? Kyandiba nga kituufu oba aliko omusimbi gwe yeezibika?\n3 Ssente ezaaliyirirwa abantu bano ani yazigereka era baasinziira ku ki? Nga kuba bamulekwa bagamba nti temwalimu kuteesa!\n4 Poliisi etuuka etya okugabana ku ssente ze baaliyirira bamulekwa, kiri mu mateeka?\n5 Lwaki poliisi teyaweereza musango guno mu kkooti, okusinga okugumalira ku poliisi?\n6 Bw’aba nga Kasigwa ddala yali Mwesigwa, lwaki mu kiseera kino yaggyako essimu?


Bukedde Online - Miss Uganda atongozza okubunyisa amasanyalaze g'enjuba mu maka 10,000\nAbaana abagambibwa okusaddaakibwa bakwasizza...\nDP esibidde ku Bobi Wine mu 2021,n'eyita...\nAdded 26th March 2019\nNNALULUNGI wa Uganda Quiin Abenakyo atongozza kawefube w'okubunyisa amasanyalaze g'amaanyi g'enjuba mu byalo n'amaka 10,000.\nAbenakyo ng'ayita mu kibiina kya Miss Uganda Foundation ne MAAD McCann bali mu kawefube w'okulaba ng'abantu abali mu byalo naddala abatalina busobozi bwa kweyunga ku masanyalaze ga Umeme nga nabo bafuna ku kitangaala ate ku ssente entono.\nAbenakyo mu kutongoza kawefube ono ku Hotel Africana ku Lwokubiri yagambye nti ekitangaala kiyinza okureetawo enjawulo naddala eri omwana ow'obuwala kuba bebasinga okukosebwa mu kizikiza.\nNga bayita mu makampuni ag'enjuwula n'abantu ba ssekinnomu n'ebibiina bya bakyewa baagala okulaba nga bayambako okutuukiriza kawefube ono ku 550,000/-buli Solar ey'ettaala ennya\nYagambye nti ekitangala kitangira obumenyi bw'amateeka n'ebikolwa eby'effujjo ebitera okukolebwa mu kizikiza ssaako n'okutaasa obubenje n'endwadde eziva ku ttaala za tadooba.\nYe George Mutabaazi ssentebe wa disitulikiti ye Rwengo yagambye nti enkola ya Solar yasooka kubunyisibwa mu kitundu kye mu mwaka 2014 wabula nga yatumbudde eby'enjigiriza kuba ettaala ennya ezigabibwako kyatteeka emu essibwa mu ddiiro , emu wabweeru w'ennyumba mu maaso n'emmanju endala mu kisenge ky'abaana basobole okuzuukuka okusoma ekiro.\nKino kyongedde ku bungi bw'abaana abayitira mu ddaala erisooka mu Rwengo ssaako n'obungi bw'bo abagwa\_\nYe Captain Mike Mukola yalaze obwetaavu bw'okwongera okubuinyisa amasanyalaze g'amaanyi g'enjuba mu ggwanga okusobola okweyambisa omukisa gw'embeera y'obutonde mu ggwanga ng'akasana kaaka bu buli lunak\nCaptain Mike Mukola


Zabbuli 22 LCB - Psalm 22 NIVUK | Biblica América Latina\nZabbuli 22 LCB - Psalm 22 NIVUK\n1Katonda wange, Katonda wange, lwaki onjabulidde?\nLwaki ogaana okunnyamba\nwadde okuwuliriza okwaziirana kwange?\n2 Ayi Katonda wange, emisana nkukoowoola, naye tonnyanukula;\nn’ekiro bwe ntyo, naye siweerako.\n3 Songa ggwe Mutukuvu atudde ku Ntebe,\nera ettendo lya Isirayiri yonna.\n4 Bajjajjaffe baakwesiganga;\nbaakwesiga naawe n’obawonya.\n5 Baakukoowoolanga n’obalokola;\nera baakwesiganga ne batajulirira.\n6 Naye nze ndi lusiriŋŋanyi, siri muntu;\nabantu bampisaamu amaaso, n’abalala bannyooma.\n7 Bonna abandaba banduulira,\nera banvuma nga bwe banyeenyeza omutwe nga bagamba nti,\n8 “Yeesiga Mukama;\nObanga Mukama amwagala,\nkale nno amulokole!”\n9 Naye ggwe wanziggya mu lubuto lwa mmange,\nera wampa okukwesiga\nne mu buto bwange bwonna nga nkyayonka.\n10 Olwazaalibwa ne nteekebwa mu mikono gyo;\nolwava mu lubuto lwa mmange n’obeera Katonda wange.\n11 Tobeera wala nange,\nkubanga emitawaana ginsemberedde,\nate nga tewali mulala n’omu asobola kunnyamba.\n12 Zisseddume nnyingi zinneetoolodde,\nzisseddume enkambwe ez’e Basani[a] zinzingizizza.\n13 Banjasamiza akamwa kaabwe\nng’empologoma bw’ewuluguma ng’etaagulataagula omuyiggo gwayo.\n14 Ngiyiddwa ng’amazzi,\nn’amagumba gange gasowose mu nnyingo zaago.\nOmutima gwange guli ng’obubaane,\nera gusaanuukidde mu mubiri gwange.\n15 Amaanyi gampweddemu, gakaze ng’oluggyo;\nn’olulimi lwange lukutte waggulu mu kibuno kyange.\nOndese awo mu nfuufu ng’omufu.\n16 Abantu ababi banneetoolodde;\nbanneebunguludde ng’embwa ennyingi;\nbanfumise ne bawummula ebibatu byange n’ebigere byange.\n17 Amagumba gansowose nnyinza n’okugabala.\nAbalabe bange bantunuulira nga bannyoomoola.\n18 Bagabana engoye zange;\nera ekyambalo kyange bakikubira akalulu.\n19 Naye ggwe, Ayi Mukama, tobeera wala nange.\nGgwe, Amaanyi gange, yanguwa okunnyamba!\n20 Omponye okuttibwa n’ekitala;\nobulamu bwange obw’omuwendo butaase mu maanyi g’embwa!\n21 Nzigya mu kamwa k’empologoma,\nomponye amayembe g’embogo enkambwe.\n22 Nnaategezanga ku linnya lyo mu booluganda;\nnnaakutenderezanga mu kibiina ky’abantu.\n23 Mmwe abatya Mukama, mumutenderezenga.\nAbaana ba Yakobo mwenna mumugulumizenga;\nera mumussengamu ekitiibwa nga mumutya, mmwe abaana ba Isirayiri mwenna.\n24 Kubanga tanyooma kwaziirana\nkw’abo abali mu nnaku,\nwabula abaanukula bwe bamukoowoola.\n25 Mu ggwe mwe muva ettendo lyange mu kibiina ekinene, ne nkutendereza olw’ebyo by’onkoledde.\nObweyamo bwange nnaabutuukirizanga mu maaso gaabo abakutya.\n26 Abaavu banaalyanga ne bakkuta,\nabo abanoonya Mukama banaamutenderezanga.\nEmitima gyabwe ginaajaguzanga emirembe gyonna.\n27 Ensi zonna zirijjukira\nne zikyukira Mukama,\nebika byonna eby’amawanga gonna\n28 Kubanga obwakabaka bwonna bwa Mukama,\nera y’afuga amawanga gonna.\n29 Abagagga bonna ab’omu nsi balirya embaga, ne bamusinza.\nBonna abagenda mu nfuufu, balimufukaamirira,\n30 Ezadde lyabwe lirimuweereza;\nabaliddawo balibuulirwa ekigambo kya Mukama.\n31 N’abo abatannazaalibwa\nbalibuulirwa obutuukirivu bwe nti,\n22:12 Basani kyali kifo ekyali ku luuyi olw’obukiikakkono obw’ebuvanjuba, era kyali kimanyiddwa olw’ente zisseddume ez’amaanyi ate nga nsava.\nLCB : Zabbuli 22


Bukedde Online - Eyawerekedde bba ng’agenda okwanjulwa muggyawe avuddeyo ennyindo y’enkata\nEyawerekedde bba ng’agenda okwanjulwa muggyawe avuddeyo ennyindo y’enkata\nKitaawe wa Namubiru alese ekiraamo ekikambwe;...\nAni anona omwanawo ku ssomero?\nMukyalamukulu yayagadde alage obuntubulamu obw’ekitalo nga muggyawe ayanjula bbaabwe, mukaziwattu n’ayambala n’awerekera bbaabwe gye yabadde agenze okumwanjula.\nOMUKWANO ogw’ababiri bwe guyingiramu owookusatu ku bombi tewabula atuyira (anyiiga). Oba owakana tunuulira Ibra Mpiima ne bakyala be ababiri.\nKyokka ebyabadde ku mukolo byamusiikudde emmeeme omukolo ogwabadde ogw’essanyu\nye ne gumubijjirira ekyawalirizza bbaabwe okuggyayo obukodyo bwonna obufuga laavu ey’okugabana okukkakkana ng’awangudde.\nMukyala mukulu Nakibuuka ng’aliisa bba Mpiima mu kwanjula ewa mukyala muto.\nIbra Mpiima yayanjuddwa mukyalamuto Rahma Nambassa bwe baakamala emyaka mwenda mu bufumbo.\nAbaawerekedde ku Ibra beekanze nnyo bwe baalabye mukyala mukulu Hadija Nakibuuka amaze mu ddya emyaka 12 nga naye anekedde mu gomesi awerekera bbaabwe gye baabadde bagenda okumwanjula.\nBaamwekanze atuuse mu kifo we baabadde bagenda okusimbula mu Kigagga e Nateete.\nOkwanjula kwabadde Buloba mu disitulikiti y’e Wakiso era Nakibuuka mu kidaala yatudde kumpi ne bbaabwe emabega nga ssenga tannamuzuula.\nEnteekateeka y’omukolo yabadde nti okwanjula n’embaga bigendera wamu era omukolo gw’okwanjula olwawedde abagole ne bambala kadaali okugenda ku mbaga eyabadde e Nateete mu Kigagga.\nEbisesa byatandise abagole beeriisa keeki anti Ibra olwamaze okuliisiganya n’omugole kwe kukwata essowaani n’agenda mukyalamukulu we yabadde atudde era n’akola ekitatera kukolebwa basajja bwe yafukamidde wansi n’atoola keeki n’aliisa nnaalongowe ne mukyalamukulu naye n’aliisa bbaabwe mu ssanyu eppitirivu.\nOlwamaze keeki Ibra kwe kukwata akazindaalo ne yeebaza mukyalamukulu Nakibuuka okusobozesa omukolo okubeerawo era n’amusaba aveeyo abeeko by’ayogera.\nWano essanyu lya Nakibuuka we lyakomye n’alyoka anyiiga nnyo abantu ne batandika\nokumuleekaanira wabula yalemedde mu ntebe wadde waafubutuseeyo omukazi eyazze n’afukamira w’ali era n’amwegayirira abikkeko asituke agende abeeko ky’ayogera.\nIbra yalabye mukyalamukulu avudde mu mbeera kwe kumuwa ennaku z’omwezi 25 olwo n’amulagira yeerondere omwezi gwonna gw’ayagala okwanjula n’okumusiba kadaali omwaka ogujja.\nWano abaabadde ku mbaga we baategeeredde nti ye mukyalamukulu baabadde tebamusibanga kadaali wadde okumwanjula. Mukyalamukulu yagaanyi okwogera.\nAbakyala abaabadde ku mbaga buli omu yavuddeyo yeewuunya Nakibuuka okusiba omutima n’awerekera bbaabwe.\nAbamu obwedda balayira nga bwe batasobola bo kuwerekera babbaabwe ne batuuka n’okwebuuza Ibra akadagala gye yakaggya ke yawa Nakibuuka.\nNasanyuse nnyo muggya wange okubeerawo ku mukolo gwange era saakyewuunyizza kubanga bulijjo tubadde n’enkolagana ennungi.\nOmwami yanzimbira amaka agange e Bbira era nnina n’ennyumba z’abapangisa mwenda nga nze nzisolooza ne ssente bbaffe tambuuza bwe nzikozesa kale siraba nsonga lwaki mba nningiriza muggya wange nga buli kye njagala nkifuna.\nOmukolo ogwange guwedde era ne munnange baamuwadde yeerondere omwezi gw’ayagala okwanjuliramu era nange olulwe bwe lunaatuuka nja kubeerayo.\nNga wayise ennaku ng’embaga ewedde, omusasi yasisinkanye abafumbo bano boogere ku byabaddewo ku mbaga:\nMukyalamukulu Nakibuuka yagambye nti: Muggya wange simulinaako buzibu era bbaffe mmusanyukira kubanga ayawukana ku basajja abalala olw’engeri gy’atuyisaamu eyatuwa enkolagana ennungi gye nnina ne muggya wange era mmulaba nga muto wange.\nBbaffe yanzimbira amaka gange mu Kikajjo mu ggombolola y’e Nsangi n’agattako ennyumba z’abapangisa mwenda era n’azinkwasa nze nzisoloozaamu ssente era nze mmanya bwe nzikozesa.\nTukolagana bulungi ne muggya wange era okutuuka okukola okwanjula n’embaga ye twakiteesaako n’omwami.\nAmaka ga Hadija Nakibuuka mukyala mukulu agasangibwa mu Kikajjo.\nKyajja kiti: Omwami bwe yamala okunzimbira yakola omukolo omunene ogw’okuyingira enju ne muggya wange yajja n’abeerawo.\nBwe baamala naye okumuzimbira ye yagaana okumukolera omukolo gw’okuyingira enju n’asaba omwami agendeko ewaabwe.\nEwaffe yakyala dda wadde sinnaba kumwanjula. Engeri gye yali tannakyala wa muggya wange nakikkiriza wabula ne basalawo butakyala banjule lumu n’embaga ekyo kiggwe nange nninde lwange.\nBbaabwe Mpiima by’agamba:\nBakyala bange ebbanga lye mmaze nabo tebayombangako era kino nkikola nga mbawa kyenkanyi era buli omu amanyi munne ky’alina.\nOkwanjula omuto twamaze kukiteesaako ffenna basatu ne tukikkaanyako ng’ate okusinziira ku bye mbakoledde bombi baabadde balina kukkiriziganya.\nNakibuuka teyeetabye ku mukolo gwokka wabula enkiiko zonna ez’okuteekateeka omukolo gwa munne yazirimu n’awa n’amagezi.\nAkakwakkulizo ke yateekawo okubeerawo ku mukolo lwali lugoye era yansaba mmuwe ssente agule olugoye olutaamuswaze ne nkikola.\nObuzibu bakyala bange bombi tebaagala nfune mukyala waakusatu era buli lwe ngezaako okukikola beegatta ne balumba omukyala gwe baba bategedde nti gwe mbagasseeko.\nMukyalamukulu Nakibuuka ng’avudde mu mbeera.


Tetugenda kugumikiriza massomero g'ongeza bisale buli kaseera, Minisita Seninde - Watchdog Uganda\nTetugenda kugumikiriza massomero g’ongeza bisale buli kaseera, Minisita Seninde\nRosemary Nansubuga Seninde\nMINISITA we byenjigiriza ebisokerwako Rose Mary Nansubuga Seninde akangudde ku ddoboozi eri abakulira amassomero okuli ag’obwannanyini saako n’agaGavumenti abefunyiridde okwongeza ebisale buli kaseera, nagamba nti kuluno tebagenda kubagumikiriza, nga Gavumenti bateekwa okubaako kye bakolawo okulaba nga bazadde tebanyigirizibwa.\nSeninde agambye nti mu mbeera eno bakizudde nti abayizi n’abazadde banyigirizibwa nnyo olw’okukyusakyusa mu bisale, kyagambye nti kisusse era nga buli olukya bafuna okwemulugunya okwenjawulo.\nOkwogera bino abadde aggulawo olukiiko olugendereddwamu okusunsula abayizi abagenda okwegatta ku siniya esooka mu massomero agenjawulo.\n“Tetugenda kukkiriza bakulu ba massomero saako ne bannanyini go okwongeza ebisale, kubanga obuyinza nga Minisitule tubulina era tujja kuyingirawo wekyetagisirizza tusobole okutaasa embeera.\nTubakubiriza okufaayo okulumirirwa abazadde n’abayizi, kubanga buli muntu yandiyagadde okuwerera omwana we mu ssomero eddungi, naye olwe bisale ebisusse bambi olumu balemererwa” Seninde bwe yategezezza.\nAmassomero okuli Buddo, Namiryango, Namagunga, St. Henry’s Kitovu namalala gagenda kutwala abayizi abaafuna obubonero wakati 4-6 okusobola okwegatta ku siniya essoka\nMPs disagree on the proposed panel of speakers


Bukedde Online - Balumbye Mayinja okuyingiza Bobi mu luyimba lwa Museveni\nPoliisi eraze enguudo ezigenda okusibwa ng...\nAbantu abenjawulo balumbye Ronald Mayinja okuyimba ng’awaana Museveni kyokka n’ayingizaamu Bobi Wine mu ngeri gye baayise emulengezza bwe yamuyise omudongo.\nAbantu abenjawulo balumbye Ronald Mayinja okuyimba ng'awaana Museveni kyokka\nn'ayingizaamu Bobi Wine mu ngeri gye baayise emulengezza bwe yamuyise omudongo.\nMayinja yakubye oluyimba olunoonyeza Museveni akalulu lwe yatuumye ‘Mzee akalulu'. Mu luyimba agamba nti Museveni alwanye entalo z'amagye n'emmundu n'aziwangula ate luno olw'akalulu ka 2021 ng'amuvuganya Mudongo!\nOluyimba lumussa mu kattu kubanga abadde yeeraga ng'omuwagizi wa Bobi Wine\nkyokka nga waliwo abamulumiriza nti ali mu nkambi ya Museveni, ku ludda oluvuganya agendayo nga mbega.\nAludde nga bakimuteekako nti yalya ssente za NRM. Kyokka okubiwakanya yagenze ewa Bobi Wine nga August 6, n'asaba ekisonyiwo nti talyanga ku ssente.\nKyokka n'asazaamu okwesimbawo e Gomba ku kkaadi ya NUP. Bobi yamusiibuza ebigambo: "Oba weetonze kirungi naye si ffe tulaba emitima gy'abantu. Tubalabira ku bikolwa byabwe, ffe katukulinde''.\nKyasooka kutegeezebwa mu 2019 nti Mayinja yaweereddwa akawumbi n'emmotoka awagire NRM alekere Kalule Sengo ekifo kya Gomba East kye yali ayagala okwesimbirako ku kkaadi ya NUP. Wabula Mayinja yabiwakanya nti "bwe mba nnina ke nnali ndidde, obudde buliyogera ekituufu."\nMu luyimba, Mayinja yawaanye ebirungi Museveni by'akoze nga yeetaaga asigalewo mu kulonda kwa 2021 abinyweze ate n'alumba abamwesimbyeko nti tebalina bye\nbakoze. "Museveni olaba osobola magye naye bano abadongo," bye bimu ku bigambo ebiri mu luyimba.\nAba NUP bamutabukidde Joel Ssenyonyi omwogezi wa NUP yagambye nti twasalawo\nobutawa budde nsonga zitalina makulu. Ne Mayinja tusazeewo tumwesonyiwe, amaanyi tugateeke ku kusiguukulula Museveni mu buyinza.\nMuhammad Ssegirinya: Mayinja atukoze bubi nnyo. Nsoose ne mpuliriza oluyimba omulundi ogusoose ne nneebuuza oba ddala eddoboozi lino lya Mayinja oba\nlya muntu mulala.\nKansuubire nti oluyimba luno tebaamukase kuluyimba oba yabadde tatamidde kubanga Mayinja eyajja ku NUP ne yeetonda n'asaba ekisonyiwo, yeetaaga kusabira. Kazibwe Kapo eyawerekera Mayinja ng'agenze okwetonda ewa Bobi: Mayinja yankakasa okugenda mu NUP yali akomyewo eka, takyaddamu kwekyusa nange kwe kukkiriza okumuwerekera naye bw'aba nga ddala bwatyo bw'asazeewo nze kansirike naye muganda wange oyo atomedde.\nMayinja yategeezezza Bukedde nti ye muyimbi eyasasuddwa okukuba akalango ka Museveni. Kyokka teyayogedde ssente zaamusasuddwa. N'agamba nti, "oba n'aba NUP oba omuntu yenna ayagala, naye ansasule nja kumukubira akalango."\nCatherine Kusasira yagambye nti, "nze nnabagamba nti oyo Mayinja aba NUP abalimba\nnga mulowooza nsaaga. Kirungi okusiima aliko by'akuwadde.\nMayinja ky'akoze kwe kusiima muzeeyi. Bangi abalya ne badda mu kwebuzaabuza, abalala tebaagala kuvaayo mu lwatu. Mayinja musanyukiddeko era abalaze nti Museveni y'asinga. Mulinde n'abalala aba NUP bajja."\nEngeri abayimbi gye bataayizzaamu ssente za Museveni mu 2021


Bukedde Online - Kayihura ayogedde ku musajja we Baroza eyakwatibwa\nKayihura ayogedde ku musajja we Baroza eyakwatibwa\nPulezidenti museveni agugumbudde abalamuzi...\nKayihura ne Baroza\nGEN. Kale Kayihura ayogedde ku musajja we Jonathan Baroza nti ekyamutwaza mu Algeria kukwanaganya pulojekiti y’okugula kkamera ezigenda okussibwa ku nguudo okunyweza ebyokwerinda.\nPulezidenti Museveni yalagira okussa kkamera ku nguudo mu bibuga ziyambeko okukwata ebifaananyi by’abeenyigira mu bumenyi bw’amateeka.\nKayihura yabadde ayanukula bambega ku bigambibwa nti yasindika Baroza mu Algeria ng’amuddusa oluvannyuma lw’okumuzuula nga yeenyigira mu kutemula Felix Kaweesi.\nKyategeezeddwa nti Kayihura bwe yabadde ne bambega abamunoonyerezaako aliko ebintu bingi bye yayogeddeko ng’ebimu abyegaana ate ebirala n’agezaako okutangaaza bitegeerekeke. Baroza yali muyambi wa Kayihura era y’omu ku beetoololerako obujulizi ku kutta Kaweesi.\nKayihura yamusindika Algeria. Kyokka bwe kyasalwawo akomewo mu Uganda abeeko by’abuuzibwa ku kutta Kaweesi n’adduka mu Algeria era kati anoonyezebwa.\nOmu ku bambega ababuuliriza ku Kayihura yategeezezza Bukedde nti bwe baamusisinkanye yabannyonnyodde yasindika Baroza mu Algeria akwatagane ne poliisi yaayo kubanga poliisi ya Algeria yali ekkirizza okuyamba Uganda ku by’okussa kkamera ku nguudo.\nAlgeria limu ku mawanga agalina kkamera mu bibuga okulwanyisa obumenyi bw’amateeka naddala ebikolwa by’abatujju. Kaweesi yatemulwa March 17, 2017 e Kulambiro. Yattibwa ne ddereeva we Godfrey Mambewa n’omukuumi we Kenneth Erau. Kayihura yategeezezza bambega nti yalina enkolagana n’abaduumizi ba poliisi z’amawanga ga Afrika amalala.\nBano baamuwa amagezi ku ngeri y’okulwanyisa obumenyi bw’amateeka mu bibuga. Pulezidenti bwe yamuwa obuvunaanyizibwa bw’okugula kkamera ne kizuulwa ng’obukugu buli mu Algeria. N’agamba nti Baroza yali akoze ku pulojekiti eziwera kye yava amusindika mu Algeria okukwanaganya ebya kkamera.\nBino biddiridde ebiwandiiko ebyavudde mu poliisi ya Afrika (AFRIPOL) okuva mu Addis Ababa ekya Ethiopia nga biraga engeri Baroza gye yafunamu omulimu. Ebbaluwa okuva mu AFRIPOL ennyonnyola engeri Baroza gye yava ku mirimu egyali gimusindikid-dwaako mu Congo Brazzaville n’endagaano ey’emyaka ebiri kwe baamuweera omulimu.\nEbbaluwa eraga n’engeri gye yasindikibwa mu Algeria nga tayise mu kakuhhunta. Kyokka ensonda zigamba nti Kayihura alina mukwano gwe Gen. Abdelghani Hamel aduumira poliisi ya Algeria eyakola ku nsonga zino. Era mu Algeria, Baroza tabadde ku kitebe kya Uganda mu ggwanga eryo abadde akola na poliisi ya Algeria.\nBambega olwafunye kkopi z’ebbaluwa zino ne baddamu okusisinkana Kayihura annyonnyole;\nBaamubuuzizza lwaki mu baserikale bonna abakugu be yalina mu kitongole ekirwanyisa abatujju, yalonda Baroza ataalina bukugu bwonna.\nMu kumusindika mu Algeria, ebbaluwa esemba Baroza emulaga nga Senior Counter Terrorism Officer, kubanga ekyandibaddemu omukugu mu by’obutujju kyokka nga Baroza talina bukugu obwo. Mu bbanga ly’amaze mu poliisi, Baroza abadde akolera mu poliisi eyaabulijjo gye yava Kayihura n’amufuula omuyambi we.\nEbbaluwa esemba Baroza okuweebwa omulimu mu AFRIPOL era okwasinziirwa okugenda mu Algeria, yaweerezebwa August 7, 2017. Mu kiseera kino, Baroza yali omu ku baali basongebwamu olunwe okumanya ku kutemulwa kwa Kaweesi.\nOmuserikale Judas Tadeo eyakwatibwa n’omusajja omulala nga bayoola omusaayi mu kifo awattirwa Kaweesi yategeeza abaamukwata nti, Baroza ye yali agumutumye era yalina ekifo ekimu we yali amulindidde agumutwalire. l Bambega baalaze nti ebbaluwa esemba Baroza mu AFRIPOL yasindikibwayo August 7, nga Baroza yaweebwa dda omulimu kubanga mu Algeria yagendayo mu April.\nKino bambega bagamba nti bakiraba ng’ekiraga obutali bulambulukufu ku ngeri Kayihura gye yakolamu ebintu. ABA AFRIPOL BEEGASSE KU MUYIGGO GWA BAROZA Endagaano ya Baroza ne AFRIPOL eggwaako nga September 15, 2019. Endagaano eno ya myaka ebiri, yamuweebwa nga September 15, 2017.\nWe yabuliddewo, abadde yaakagitambuzaako emyezi mwenda (9). Kino kiwalirizza abakungu ba AFRIPOL okuyingira mu muyiggo gwa Baroza kubanga nabo akyali mukozi waabwe.\nMu bbaluwa eyawandiikiddwa Amine Idriss Adoum akulira abakozi mu AFRIPOL nga July 22, 2018, baagambye nti bagenda kuyambako Gavumenti ya Uganda okuyigga Baroza. Baroza okubula, yali asindikiddwa mu lukuhhaana lw’abaduumizi ba poliisi mu masekkati n’obugwanjuba bwa Afrika olwaliwo nga June 13 ne 14, 2018 mu Congo Brazzaville. Okusinziira ku bubaka obwavudde ku kitebe kya AFRIPOL mu Addis Ababa, omukwanaganya wa AFRIPOL mu Uganda ye yabategeeza nti, Baroza yali yeetaagibwa mu Uganda okulaba omuduumizi wa poliisi Martin Okoth Ochola ne tiketi y’ennyonyi ekomyawo Baroza mu Uganda n’esindikibwa. Okuva olwo, Baroza tamanyiddwaako mayitire.\nBASABYE MINISITULE ENNYONNYOLE EBYA BAROZA Abavunaanyizibwa ku Byokwerinda baasabye Minisitule ekola ku nkolagana ya Uganda n’amawanga amalala okunnyonnyola Baroza gy’ali.\nMark Sseremba omuwandiisi w’enkalakkalira mu minisitule eyo yawandiikidde omubaka wa Uganda mu Algeria Alintuma Nsambu nga July 9, 2018, annyonnyole Baroza gy’ali. Nga July 22, 2018, Alintuma Nsambu yazzeemu ebbaluwa ng’amutegeeza nti tamanyi Baroza gy’ali era mu bbanga lyonna ly’amaze mu Algeria, yamulabako omulundi gumu gwokka ku kitebe ng’abuuza ku bakozi. Ebbaluwa zonna zaawerezeddwaako ne Pulezidenti.\nBaroza eyali omuyambi wa Kayihura ayiggyibwa poliisi y'ensi yonna


Endwadde y’omutima - Wikipedia\n2 Ebireeta endwadde y’omutima\nKino kizibu[] ekibeerawo mu nzimba y’omutima ng’omwana azaaliddwa. Obubonero bw’obuzibu buno businziira ku kika ky’obulwadde obwo era nga busobola okukyuka okuva mu kubulira ddala okutuuka ku kubeera nga bufuuse ekizibu ku bulamu. Singa omuntu abeera n’ekizibu kino abeera assa nnyo, okufuma kw’olususu, okuwewuka kw’omubiri ng’obuzito bugenda bwesala n’okuwulira ng’omuntu buli kiseera abeera mukoowu. Tekireetawo kulumizibwa mu kifuba era ng’ebiseera ebisinga tekiwerekerwako ndwadde ndala. Ekizibu ekiyinza okuva mu ndwadde y’omutima gwe mutima okulemererwa.\nEbireeta endwadde y’omutima[kyusa | edit source]\nEnsibuko y’obulwadde buno temanyiddwa. Kisobka okuba nga buleetebwawo endwadde ezikwata abakyala nga bali mbuto. Okukozesa eddagala oba ebiragalalagala okugeza omwenge oba ssigala, endya embi, omugejjo gwa maama n’ebirala. Okubeera n’omuzadde ng’alina endwadde y’omutima nayo esobola okuba ensonga.\nEbika[kyusa | edit source]\nObulwadde bw’omutima bwawuluwamu ebibinja ebikulu bibiri okuli nga kisinziira ku lususu lw’omwana okufuuka langi eya bbulu. Ekizibu kino kiyinza okutwaliramu ebisenge by’omutima eby’omunda, obunywa obufuga ennnyingira n’enfuluma y’omusaayi okuva mu mutima, oba emisuwa eminene egiggya n’okuyingiza omusaayi mu mutima.\nObulwadde bw’omutima busobola okuziyizibwa okuyita mu kugema wamu n’okuteeka ekirungo kya iodine mu munnyo oguliibwa mu mmere, n’okuteeka folic acid mu mmere. Ebirwadde ebimu biba tebyetaaga bujjanjabi. Endala zisobola kujjanjabibwa okuyita mu kulongoosa. Okulongoosa kiyiza okwetaagisa okukikola emirundi egiwerako era nga mu mbeera ezimu kiyinza okwetaagisa okukyusa omutima.\nEndwadde y’omutima kye kizibu ekisinga okulabikira mu baana abazaalibwa nga mu mwaka gwa 2015 abantu obukadde 34.3 be baalina ekizibu kino mu nsi yonna. Bukosa abaana abali wakati wa 7-75 ku buli baana lukumi abazaalibwa nga kino kisinziira ku ngeri gye bakeberebwamu. Abaana 6-19 bafuna okukosebwa okw’amaanyi era ng’obulwadde buno bwe bumu ku nsonga ezireetera abaana okufa nga baakazaalibwa. Mu 2013 bwaleetera abaana 323,000 okuva ku 366,000 abaafa mu 1990.\nBino bigyidwa ku "https://lg.wikipedia.org/w/index.php?title=Endwadde_y’omutima&oldid=21901"\nLuno olupapula lwasemba okukyusibwamu ku 09:39, 21 Gusooka 2017.


Bukedde Online - Ebizuuse mu Poliisi bitiisa\nDr. Stella Nyanzi eyeeyambudde bamuyimiriz...\nBy Herbert Musoke Joseph Makumbi\nAbabbi baamukakasa nti mu buli kitongole balinayo abantu baabwe nga n’ekikwasisa empisa mu poliisi (PSU) mw’okitwalidde; era bino bimweraliikiriza nnyo kati.\nOFIISA wa poliisi omulala akoze lipoota mw’asinzidde okwanika abakungu ba poliisi abakolagana n’ababbi.\nAlaze ebibinja by’ababbi n’engeri gye bifunamu emmundu ate bwe wabaawo abirondoola nga bamutta oba okumulwanyisa n’agobwa mu kifo mw’aba asinziira okubalwanyisa.\nASP Steven Mugarura nga kati ali ku kitebe kya poliisi e Naggulu mu lipoota ssatu ze yakoze alaga nti, ekimu ku bibinja eby’omutawaana kikulirwa Musinguzi ng’olumu yeeyita M. Magoola.\nEkibinja kino nti kirimu omubbi omulala ow’olulango ayitibwa Asiimwe wabula ng’olumu yeeyita Ismael Kamugisha wabula nga bakolagana butereevu n’abamu ku bakungu mu poliisi.\nBalina enfo bbiri okuli e Nansana ne Fort Portal we basinziira okutegeka ennumba nti era abamu ku bapoliisi bamanyi bulungi enfo ezo kyokka buli agezaako okubayingirira agwa ku kyokya.\nMugarura agamba nti y’omu ku baagezaako okulwanyisa ababbi bano era n’abasuuza n’emmundu kyokka omu ku mubbi yamukubira essimu n’amutegeeza nti; “Bulijjo weepanka, genda mu ofiisi yo olabe ebbaluwa gy’onaasangayo. Oddangamu n’otumanyiira.\n” Nti yagenderawo mu ofiisi era ebbaluwa n’agisangawo ng’emukyusa okuva mu kifo kye yalimu ng’emusindika ku kitebe kya poliisi kyokka nga terina mulimu gw’emulaga gw’agenda kukolayo.\nABAKUNGU BA POLIISI ABAKUBIRA ABABBI ESSIMU\nMugarura yannyonnyodde nti okuva mu 2013 lwe yagwa mu bibondo by’ababbi bano, taddangamu kufuna mirembe era omu ku babbi yamukubira essimu n’amulabula okubeesonyiwa nga bw’agattako nti; “Kasajja ggwe otumazeeko emirembe, naye oyinza okulowooza nti olwanyisa ffe, naye ojja kukitegeera mpola nti olwanyisa bakamaabo.\n”Omubbi oyo yamugamba agezeeko anoonyereze enkolagana gye balina ne ba ofiisa ba poliisi bana (omu ali mu kifo kya RPC mu ttundutundu lya Kampala erimu; omulala yaduumirako ebikwekweto mu ggwanga, owookusatu ali mu kitongole ekinoonyereza ku buzzi bw’emisango mu Katonga Region ate omulala ali ku kitebe kya bambega ba poliisi - Bukedde amannya egeesigalizza).\nMugarura yafuna ennamba z’amasimu g’abakulu abo n’agenda mu MTN n’afuna olukalala lw’amasimu agabakubirwa ne ge bakuba era agenda okulaba ng’ennamba z’amasimu g’ababbi be yali azudde nga zikubwa ntakera ku nnamba z’abakungu ba poliisi ate nga n’abakungu nabo olumu bakubira ku babbi bano.\nKino kyamukuba wala era waayita akaseera katono ne bamuteeka ku ‘katebe’ kw’amaze emyaka kati esatu be ddu, ng’asasulwa wabula nga talina mulimu gwonna gumuweebwa okuggyako okukeera ku kitebe kya poliisi n’atuula!\nMugarura agamba nti bakamaabe baasooka kumutegeeza nti alina okutwalibwa okwongera okutendekebwa, wabula buli lutendeka olujja lw’erumiyitako era olumu yababuuza ekigenda mu maaso ne bamutegeeza nti fayiro ye yabula.\nBazze bamukolera fayiro empya kyokka okusunsula amannya ag’abatwalibwa mu kutendekebwa bwe kutuuka nga fayiro zibula.\nBwe yalemeddeko ennyo, ne bamutegeeza nti alina emisango gy’alina okusooka okugonjoola nga mulimu ettamiiro (wadde nga Mugarura agamba nti mu bulamu bwe tanywa mwenge), okweyambisa obubi emmundu, okukozesa obubi ofiisi n’okukozesa eryaanyi erisukkiridde ku bantu abatalina musango.\nNti afubye okutegeeza bakamaabe bamutwale mu kakiiko akakwasisa empisa yeewoozeeko oba okumutwala mu kkooti kyokka ekyo baakigaana.\nYagambye nti embeera mw’ali kati yamujjukizza omu ku babbi eyamutegeeza nti: Bw’onaayagala okukola ebintu nga bwe wabisoma, poliisi egenda kukulema.\nYawunzise agamba nti: Ekisinga okunnuma kwe kubeera nti omulimu gwa poliisi gwa kukuuma Bannayuganda n'ebintu byabwe kyokka ate abamu ku bandikulembedde mu kukuuma abantu n’ebyabwe ate be bakolagana n'ababbi okusuza bannansi nga bakukunadde, okutwala ebyabwe n’okusaanyaawo obulamu!\nAyagala Kayihura ayingire mu nsonga zino kubanga ekiwundu kyasamba dda eddagala.\nDPC wa Old Kampala Mohammed Kirumira ye yasooka okutegeeza nti ababbi bangi bakolagana ne poliisi era n’alumiriza nti kye kimu ku bisibye obubbi n’obutemu mu Kampala n’ebitundu bya Uganda ebirala.\nKirumira ng’akyali Nansana yakola ebikwekweto bingi ku babbi era n’alwanyisibwa ne bamuteekako n’emisango gy’okukozesa eryaanyi erisusse ku musajja Majwega eyakissa ku Kirumira nti yamutulugunya n’amukutulako engalo!\nOluvannyuma Majwega baamuttira mu bubbi ku luguudo lw’e Gayaaza.\nAfande Kirumira (ku kkono) bweyali akyali e Nansana nga afuuza ababbi\nBAKOLAGANA NE POLIISI OKUBBA EMMUNDU KU BASERIKALE\nASP Mugarura mu lipoota ze yaweerezza omuduumizi wa Gen. Kale Kayihura yannyonnyodde nti ebibinja bino byenyigira mu bubbi obw’emmotoka, okukozesa emmundu ne bateega abalina ssente, okulumba amaduuka okuli Supermarket, Mobile Money, okukuba ebicupuli, era buli kika kya bubbi kibeera n’omuntu akivunaanyizibwako mu gubinja ogwo.\nOkugeza, obubbi obw’okukozesa emmundu mu kibinja kya Musinguzi nti bukulirwa omusajja amanyiddwa nga Ruyonga ng’ayambibwako Ategeka.\nWabula ekisinga okwennyamiza y’engeri ba ofiisa ba poliisi gye bapangamu n’ababbi okutta abaserikale naddala abo be babeera baagala okunyagako emmundu oba abo ababeera babalemeddeko.\nYanokoddeyo ofiisa wa poliisi okusindika abaserikale ab’amadaala aga wansi okulawuna ekiro nga tebasukka babiri nga bamaze okuluka olukwe n’ababbi ne babataayiza ne bababbako emmundu era olumu abaserikale abo bamala na kubatta ate olulala babatta bafunye okutya nti bandiwa obujulizi obuyinza okuleetera ekibinja kyonna obuzibu.\nYanokoddeyo omupoliisi Lauben Okurut eyattibwa oluvannyuma lw’okumubbako emmundu.\nOkurut yali akolera ku poliisi y’e Njala mu Kamwenge era emmundu baagimubbirako mu kibira ky’e Kamwenge ng’agenze okulawuna.\nMugarura agamba nti yanoonyereza ku musango guno era n’asobola okukwata ababbi babiri okuli Katongole ne Kato be yasanga n’emmundu eyabbibwa ku Okurut era n’akwatirako n’emmundu endala eyali yabbibwa e Rwengoma.\nNti yabakwata n’emmotoka ttaano enzibe okwali eya Paddy ow’e Katwe, Alinaitwe omuvuzi wa takisi e Kireka, Mulefu nga naye wa takisi e Fort portal n'abalala.\nMu ngeri y'emu yakwata ne Kasaija era kkooti n'emusalirwa emyaka 6.\n'Omugagga' Kanyike takyalina ssente?


Bukedde Online - Omusaala ogulindiridde aba LC5 ne bakkansala\nBakkansala ba Kampala nga bateesa mu City Hall gye buvuddeko.\nOKULONDA kwa bassentebe ba Disitulikiti, bammeeya b'ebibuga (cities) ne bakkansala b'oku disitulikiti n'ebibuga okwabaddewo ku Lwokusatu kugenze okukomekkerezebwa ng'abantu abawerera ddala bagudde mu bifo.\nErias Lukwago (ku kkono) Loodi meeya wa Kampala.\nBano kati balinze okukubwa mu katabo ka Gavumenti akatongole aka Uganda Gazette n'oluvannyuma balayizibwe mu June 2021 batandike okukakkalabya emirimu. Bassentebe ne bammeeya ba Cities wamu ne bakkansala baabwe beegasse ku babaka ba Palamenti abaalondeddwa ne Pulezidenti mu kalulu aka nga January 14, 2021. Palamenti empya egenda okulayizibwa mu May 2021 esuubirwa okubaamu ababaka 529.\nOkulonda okuddako kwa kubaawo ku Mmande nga January 25, 2021 nga kugenda kubeera ku mutendera gwa bammeeya aba Munisipaali ne bammeeya ba Divizoni za Cities ne bakkansala baabwe. Bassentebe b'amagombolola, bassentebe ba Divizoni za Munisipaali ne bassentebe ba Town Council wamu ne bakkansala baabwe kwa kubaawo nga Febuary 3, 2021.\nOkulonda kuno kutegeeza nti ensaasaanya ya Gavumenti mu kuddukanya emirimu gyayo egenda kweyongera kinene olw'obungi bw'abakulembeze abeeyongedde. Mu bajeti ey'omwaka gw'ebyensimbi 2020/2021, Gavumenti yatadde bbiriyooni 5,103 n'obukadde 470 nga zino zaakusasula misaala gyonna egy'abakozi ba Gavumenyti nga ssente ezo zeeyongeddemu bbiriyooni 430 n'obukadde 52 okuva ku nsimbi Gavumenti ze yasaasaanya ku misaala mu bajeti ya 2019/2020.\nOkusinziira ku kiwandiiko ekya Minisitule y'ebyensimbi omuli enteekateeka ku by'ensimbi ekya National Budget Framework Paper (NBFP), ensimbi ez'okusaasaanya ku misaala gy'abakozi zisuubirwa okutuuka mu bbiriyooni 6,000 mu mwaka gw'ensimbi 2021/2022.\nMatia Lwanga Bwanika ssentebe wa Wakiso.\nABAWANGUZI BEESUNGA MISAALA EMISAVA\nAbaawangude ebifo ku mitendera egy'enjawulo beesunga kulayizibwa batandike okusasulwa emisaala, ensako n'ebirala ebigendera ku bifo byabwe basobole okuweereza abantu abaabalonze.\nBangi ku baawangudde mu kiseera kino bali mu mabanja olw'ensimbi ennyingi ze baatadde mu kalulu era bangi beewola nga balina essuubi nti gye balwanirira bagenda ku mulimu ogutaliiko kutaataaganya okumala emyaka etaano ng'ensimbi ziyingirawo ez'amakubo amatuufu n'eza ddiiru.\nTutunuulidde emisaala gya bakkansala, bammeeya, basipiika ne bassentebe ba disitulikiti.\nEmmanuel Sserunjogi ow'e Kawempe.\nAB'OMU KAMPALA BASASULWA BULUNGI\nLoodi mmeeya wa Kampala:\nOkusinziira ku kkansala Ismail Ddamba Kisuze kkansala akiikirira Lubaga III ku lukiiko lwa KCCA, Loodi Mmeeya asasulwa obukadde 24 omwezi, nga zino kuliko omusolo. Aweebwa obukadde bubiri buli wiiki okukola ku mirimu gya ofiisi, akakadde kamu okugula ebyokulya by'abagenyi buli mwezi awamu n'obukadde 20 buli mwaka z'alina okugabira abantu abalina ebizibu.\nBakkansala abaliyo mu kiseera kino basasulwa 5,550,000/- omwezi kyokka bwe baggyako omusolo ne basigaza 3,550,000/-. Kuno kwe bagatta ensako eya buli lutuula ya mitwalo 30 nga bwe baziggyako omusolo basigaza 205,000/-.\nOmumyuka wa loodi mmeeya. Ono alondebwa loodi mmeeya okuva mu bakkansala abakiika ku City Hall. Loodi mmeeya bw'amulonda ono afuna obukadde 16 nga tekunnaggyibwako musolo nga naye bamuweerako, airtime, obujjanjabai n'ebirala.\nSipiika wa KCCA: Bakkansala abakiika ku City Hall bwe mala okulondebwa ne batuula, okusinziira ku tteeka lya KCCA erya 2020, mu bano balondamu sipiika wa KCCA. Omubaka omulonde owa Lubaga North, Abubaker Kawalya ye yasooka okulondebwa mu kifo kino era nga y'akyaliko okutuusa nga balonze omulala. Sipiika afuna obukadde 13 n'emitwalo 80 ssaako 2,600,000/- ez'ensako, 2,100,000/- ez'ennyumba oba aw'okusula, 182,000/- eza airtime, n'endala 230,000/- ez'obujjanjabi.\nBasipiika ba munisipaali bafuna 9,800,000/- ate abamyuka baabwe n'abawandiisi ne bafuna 7,500,000/-.\nOmumyuka wa sipiika wa KCCA afuna obukadde 11, ensako 2,500,000/-, airtime 144,000/- ez'obujjanjabi 233,000/-. Loodi Mmeeya bamuwa emmotoka ne ddereeva n'okugirabirira.\nBakkansala 51 abakiika ku lukiiko lwa KCCA ku bano kubaako 44 abalonde obutereevu ssaako abalala abakiikirira abantu ab'enjawulo okuli abalema, abakadde, abavubuka n'abalala.\nKibirango ssentebe w'e Luweero omulonde.\nEbiwandiiko biraga nti bammeeya abatwala amagombolola oba munisipaali ezikola Kampala bafuna obukadde 13 ne basigazaawo 8,700,000/- ng'emisolo givuddeko. Ate bakkansala ku magombolola gano basasulwa obukadde 4 ne basigazaawo 2,800,000/- ng'omusolo guvuddeko.\nMmeeya w'e Kawempe Emmanuel Serunjogi ow'eddembe yategeezezza nti ssente bakkansala ze bafuna ziyinza okukyukamu bw'ogeraageranya n'omuwendo gwabwe. Yagambye nti mu kiseera kino abaalondeddwa bagenda mu 87 omuwendo ogulabika nti munene.\nNyanjula omumyuka wa Sipiika wa KCCA.\nEyali Sipiika wa Jinja munisipaali oluvannyuma eyafuulibwa City, Moses Bizitu yategeezezza nti bakansala ku munisipaali bafuna 1,200,000/- nga bw'oggyako omusolo zisigala emitwalo 77 buli lutuula. Bano batuula omulundi gumu mu myezi esatu. Yayongedde nti bammeeya ku munisipaali ezeesudde Kampala bafuna 1,100,000 omwezi. Bbo bakkansala abakiika ku disitulikiti bafuna ssente ntonoko.\nBafuna eziri wakati w'emitwalo 35 ne 40 buli lutuula.\nEkireeta enjawulo lwa nsonga nti ensako ya bakkansala erina kuva ku misolo egikuhhaanyizibwa nga tegisussa bitundu 20 ku buli 100. Weesanga ng'emisolo egisinga gikuhhaanyizibwa mu munisipaali olwo disitulikiti n'ebeera ng'enkuhhanya mu bitundu by'ebyalo awatava misolo giwera.\nOmusaala gwâ€™ababaka ba Palamenti


Bukedde Online - Kkooti eragidde Poliisi okuddiza Frank Gashumba Paasipoota ye\nKkooti eragidde Poliisi okuddiza Frank Gashumba Paasipoota ye\nPoliisi ekutte eyatomera owooluganda lwa...\nBUKEDDE W’OLWOKUNA AZZE N’EBIKULU BINO, KEERA...\nKKOOTI ya Buganda Road eragidde poliisi eddize Frank Gashumba Paasipooti ye asobole okugenda mu lukung'aana lw’ebyobulambuzi olwa “Eco-tourism” e Bulaaya.\nOkuva ku kkono; Isma Kiyingi, Frank Gashumba ne Innocent Kiyingi\nNga 19 omwezi guno Gashumba yawandiikira kkooti ng'agitegeeza ku lukung'aana lw'alina okwetabamu e Bulaaya n'asaba Paasipooti ye emuweebwe era akkirizibwe okutambulamu okutuusa nga April 16 lw'asuubira okukomawo mu Uganda.\nNg’omulamuzi Ereemye tannalagira ku kya paasipooti yasoose kugoba kusaba kwa Gashumba mw'abadde ayagala emisango egyamuggulwako gyonna gigobebwe kubanga eddembe lye lyatulugunyizibwa ku poliisi n'agamba nti Gashumba talina bujulizi bw'aleese bukakasa nti eddembe lye lyatyoboolwa ku poliisi.\nYe omuwaabi wa gavumenti mu musango guno, Jonathan Muwaganya, ategeezezza kkooti nti oluvannyuma lw'abanoonyereza okwetegereza ezimu ku paasipooti za Gashumba, baafunye obujulizi obupya nga kino kijja kwetaagisa okukola ennongoosereza mu mpaaba yaabwe.\nMuwaganya asabye kkooti emuweeyo ebbanga poliisi emaliririze okugatta obujulizi obupya bw'efunye era bakole ennongoosereza.\nKino omulamuzi Ereemye akikkirizza n'alagira omusango gwongezebweyo okutuusa nga April 16, 2018 era ku lunaku olwo Gashumba naye lw'alina okukomyawo paasipooti ye.\nBano bavunaanibwa emisango 26 omuli egyokujingirira, okukuba ebiragiro eby'obulimba n'okusangabibwa n'ebiragala.\nKigambibwa nti bano baajingirira sitampu za minisitule y'ebyobusuubuzi n'amateeka e Sudan ne batakoma okwo Gashumba n'alimba nti ye Frank Disans Ssenyondo, mutabani wa Joseph Lwandagga ne Teddy Nalwanga eyazaalibwa e Namasuba mu 1968.\nOludda oluwaabi lugamba nti obulimba buno Gashumba bwe yawaayo n'afuna paasipooti empya mu 2012.\nBano era bavunaanibwa ne Ismail Kiyingi omusango gw'okusangibwa n'ebiragalalagala saako okujingirira ebiwandiiko.\nOmusango gugenda kuwulirwa omulamuzi James Mawanda Ereemye.\nEngeri amagye gye gaafunzizza Gashumba\nMuwala wa Gashumba annyonnyodde ku biriwo


Bukedde Online - Chelsea eswamye Lampard\nMike Mutebi alidde n'era\nRamos mukoowu mu Real\nJUVENTUS yeetegese okudduka mu Chelsea ng’emalirizza okuzannya fayinolo ya Europa, eyogere n’omutendesi Maurizio Sarri. Omutendesi ono tamatizza bakama be mu Chelsea era kigambibwa nti nabo aba Chelsea baagala kumweggyako ng’empaka za Europa ziwedde.\nJuventus, eterina mutendesi oluvannyuma lwa Max Allegri abadde agitendeka okugenda, esuuriza enkessi okulaba ng’etwala Sarri. Kyokka agayita mu nkuubo nago galaga nga Chelsea bw’etandise omuyiggo gw’omutendesi omulala.\nKigambibwa nti batunuulidde Frank Lampard, eyabazannyirako. Mu kiseera kino, Lampard atendeka Derby County, ezannyira mu Championship ey’e Bungereza kyokka nga nayo ku Mmande egenda kuzannya Aston Villa mu kasengejja akasembayo okulaba oba esobola okwesogga Premier.\nLampard agamba nti engeri gy’akyalina endagaano ne Derby, eby’okugivaamu okugenda mu ttiimu endala waakubyogerako nga bamaze omupiira gwa Mmande.


Bukedde Online - Ebikulu mu lipoota ku Masiro gâ€™e Kasubi\nEbikulu mu lipoota ku Masiro gâ€™e Kasubi\nAbataka bawabudde ku byâ€™okusala mu bika\nâ€˜Mmengo tennava ku Federoâ€™\nAdded 3rd July 2011\nMu kiseera kye kimu, Mmengo ewandiikidde Gavumenti ngâ€™egisaba efulumye lipoota eno mu butongole, abantu bamanye ebyazuuliddwa okusinga okutambulira ku ngâ€™ambo.\nOmuwandiisi wâ€™akakiiko akassibwawo okunoonyereza ku Masiro, Florence Ssewanyana yategeezezza nti bo omulimu ogwabwe baagumala,\nOmuwandiisi wâ€™akakiiko akassibwawo okunoonyereza ku Masiro, Florence Ssewanyana yategeezezza nti bo omulimu ogwabwe baagumala, lipoota ne bagikwasa minisita ne ofiisi zâ€™akiiko ne ziggalwa.\nEnsonda zaatageezezza nti mu birala ebiri mu lipoota eno mwe muli ekyâ€™abajaasi bâ€™ekibinja ekikuuma Pulezidenti nti be bamu ku beenyigira mu kukuba amasasi agatta abantu nâ€™okulumya abalala bwe baali bagezaako okutereeza embeera ngâ€™omukulembeze wâ€™eggwanga anaatera okutuuka mu Masiro.\nMu kiseera kino lipoota eno ekyakuumibwa nga yaakyama. Kkopi yaayo kyategeezeddwa nti akakiiko olwamala okugibaga ku ntandikwa ya May 2011 ne kagikwasa abadde minisita Gabriel Opio naye eyagitwalidde Pulezidenti Yoweri Museveni .\nKyokka Mmengo ewandiikidde gavumenti ngâ€™eyagala lipoota eno egifulumye mu butongole mu kifo kyâ€™okugituulako.\nMinisita wa Kabaka owâ€™ebyamawulire Charles Peter Mayiga yategeezezza Bukedde nti baawandiikidde minisitule yâ€™ekikula kyâ€™abantu nga baagala alipoota efulumizibwe kubanga abantu baagala okumanya ebyazuuliddwa.\nâ€œTuwandiikidde minisita kyokka tetunaddibwamu,â€ Mayiga bwe yategeezezza.\nKino kiddiridde omulamuzi wa kkooti enkulu George Engwau okumaliriza lipoota eno mu February wâ€™omwaka guno nâ€™agikwasa minisitule yâ€™ekikula kyâ€™abantu eyassaawo okubuulirizza.\nAmasiro gâ€™e Kasubi gaakwata omuliro ne gasaanawo nga March16, omwaka oguwedde enkeera nga March17 abantu abasoba mu basatu baakubwa amasasi mu kwekalakaasa okwakulembera okukyala kwa Pulezidenti Museveni ne bafiirawo ate abalala abasoba mu musanvu ne bagendera ku bisago.\nEnsonda zaategeezezza Bukedde nti lipoota ya Engwau yalaze nti okumala akaseera waaliwo olukwe lwâ€™okwokya Amasiro .\nOlukwe okutuukirizibwa kyamala kuzuulwa nti e Kasubi ku Masiro tewaali bukuumi bumala nga nâ€™obulagajjavu bungi. Abaali mu lukwe baalina ensonga eziwerako omuli nâ€™enkaayana ku Balangira nâ€™Abambejja.\nLipoota era erumirizza nti abamu ku bakuumi ba Pulezidenti Museveni beenyigira mu kukuba amasasi agatta nâ€™okulumya abantu mu Masiro nga March 17 nâ€™ewabula gavumenti ekwate abaakola ekikolwa kino bavunaanibwe olwâ€™obulamu bwâ€™abantu obwasaanawo.\nEraga nti baakikola oluvannyuma lwâ€™okulaba ngâ€™abantu baali bagezaako okulemesa omukulembeze wâ€™eggwanga eyali anaatera okutuuka e Kasubi kyokka nâ€™erungamya nti abâ€™ebyokwerinda baali basobola bulungi okukkakkanya embeera nga tebasse bantu.\nEnsonda era zaategeezezza nti alipoota yasembye gavumenti eyawakati eddemu okuvunaanyizibwa ku Masiro kyokka ngâ€™ekwasiza wamu ne Mmengo.\nLipoota era erumiriza nti Mmengo yalagajjalira obuvunaanyizibwa bwayo bwe yalina okutuukiriza ku kifo kino okusooka, ngâ€™okussaawo obukuumi obumala ngâ€™okugonjoola enkaayana ezaali mu bantu baayo.\nKu kuzzaawo Amasiro, lipoota esaba Mmengo esooke ekwatagane ne gavumenti bagonjoole enkaayana zonna eziri ku ttaka lyâ€™amasiro okuli nâ€™okuggyako akanaala akaliko ekikontana nâ€™enteekateeka ya UNESCO kubanga ekifo kya nnono obutonde bwakyo tebulina kutataaganyizibwa.\nOmusajja eyeyanjula ku poliisi nti yeyayokya amasiro omutwe gwali si mulamu era ne yejjeereza abamu ku baali balumirizibwa nti baali mu lukwe olwakolebwa nga bali bweru wa ggwanga.\nAmasiro gateekeddwa okukuumibwa poliisi nâ€™okuzimbwako bbugwe. Waliwo nâ€™ensonga endala nnyingi alipoota zeeyagala zikolebwe okumalawo okukakasa nti ekikangabwa kino tekiddamu kubeerawo.\nMuzzukulu wa Salim Saleh akubye bato banne emiziki\nObuyinza bw'owa tulafiki bukoma wa?\nSudhir alaze amakulu g'okussa abaana mu bizinensi\nKkooti y''oku ntikko ekkirizza okuwulira omusango gwa Lukwago okugobwa mu ofiisi\nGavt. teyagala nzire mu ofiisi okutuusa ng'ekisanja kyange kiweddeko - Lukwago\nEbya Lukwago okudda mu ofiisi tebinnaggwa


Bukedde Online - Abazadde b'e Budo basitudde enkundi\nAbazadde b'e Budo basitudde enkundi\nEbiyinula abakazi ensangi zino ne batatya ...\nAbazadde b’e Budo basitudde enkundi\nNnaalongo Betty Kigozi.\nEBY’OKUKWATA omugagga Simpson Birungi nnannyini kkampuni ya MOVIT bisaanudde abazadde abafiirwa abaana mu muliro ogwakwata essomero lya Budo Junior. Abazadde bagamba nti, okusinziira ku bye bazze balaba okuva abaana lwe baayokebwa, kano tekaali kabenje wabula olukwe olwali olutegeke ate nga luwanvu! Kuno kwe baasinziira okugamba nti y’ensonga lwaki omusango guno gwafutyankibwa kati emyaka 10 egiyise.\nBaagambye nti abatemu baakozesa ettima n’obukambwe obw’ekika ekya waggulu okutuukiriza ebigendererwa byabwe era byonna bye baakola baakakasa nti tewali mwana yenna ateekwa kufuluma mu kisulo nga mulamu. Maama wa Merriam Nakato eyafiira mu muliro, nga yaakumaakuma bazadde banne yategeezezza nti ekyatuuka ku baana baabwe alowooza kwali kusaddaaka.\nYagambye nti mu muliro ogwata abayizi, tewali mwana yafuna buvune butono yasobola kwogera kye yalaba. “Abaana baffe be baali baagala battibwe bonna okukakasa nti tewali awona. Abalala be baali batayagala bonna baawona awatali wadde afunye kisago”, Nnaalongo Betty Kigozi bwe yagambye. Yayunguse amaziga bwe yajjukidde akaseera engeri poliisi gye yamugaana okutunula ku mulambo gwa muwala we Mariam.\nYagambye nti mu kisulo mwasangibwamu emirambo gy’abasajja babiri abagambibwa okukola obutemu ku baana kyokka nabo ate bwe baamaliriza omulimu abalala abaasigala ebweru ekizimbe ne bakiggala nabo ne bafiiramu. Abatemu baakakasa nti n’obujulizi obutono bo bwe bakuhhaanya poliisi ebubuzaawo.\nYagambye nti bambega ba poliisi abaali ku mulimu gw’okunoonyereza baatuusa ekiseera ne bababuulira amazima nti waliwo omukulu ayimiridde mu kunoonyereza okuliwo nti bo tebakyasobola wadde okweyongerayo mu maaso. Yagambye nti obujulizi bwonna busonga ku bagagga abaali mu lukwe kyokka ate nga n’abaali bakulira essomero balina okukunyizibwa buli muntu ayogere kye yakola amazima gaveeyo.\nKigozi yagambye nti yenna eyakola ettemu eryo tagenda kufuna mirembe era n’asaba ku lw’abazadde banne poliisi n’ebitongole byokwerinda ebirala okusituukiramu okutunuulira n’okutaganjula buli nsonda okuzuula abaabattira abaana awatali kuttira ku muntu ku liiso. Yagambye nti bakkiriziganyizza ng’abazadde abafiirwa abaana baabwe nti bagenda kweyiwa mu kkooti balumirize n’okugoberera omusango ku muntu yenna eyakwatiddwa. “Poliisi ezze evuluga ebinoonyezebwa era tubatunuulidde nkaliriza oba waliwo kye bagenda okukolawo ekyenjawulo” Kizito bwe yakkaatirizza.\nYagambye nti kati kyebatunuulidde kkooti. “Ebitongole bya Gavumenti ebirala twabivaako kati amaaso gatuli mu kkooti. Twagoba ebintu ne bitukooya naye kati wazzeewo essuubi nti amazima gagenda kweyoleka osanga tunakkakkana ku bulumi bw’abaana baffe”. Bweyakomekkerezza.\nPoliisi ekoze obukadde 450 mu 'kawunyemu' wa Ssekukkulu\nObukadde 300, poliisi bwe yakoze mu kawunyemu wa December zikola ki?\nBoda 700 bazikutte mu nnaku 3


Bukedde Online - Alabudde abalimisa ku nkozesa ya pikipiki\nAlabudde abalimisa ku nkozesa ya pikipiki\nEddembe eriweebwa omukyala mu Busiraamu\nAbakulembeze b'e Kalungu balambudde abalimisa ku nkozesa ya pikipiki ezaabaweereddwa.\nABOOBUYIINZA mu disitulikiti y'e Kalungu batadde obukwakkulizo ku balimisa n'abasawo b'ebisolo nti pikipiki ezaabakwasiddwa bazikuume butiribiri kuba gwe bannagibbako ajja kugiriwa n'omulimu gumufe.\nBaboongeddeko nti pikipiki zibaweereddwa kubawewulira ku ntambula n'ebiruubirirwa by'okutumbula ebyobulunzi n'obulimi mu Kalungu nga batuuka ku buli mutuuze. Omukolo gw'okuzibakwasa gwakuliddwa akulira abakozi Philda Nabirye Kyendibayiza ne Ssentebe wa LC5 Richard Kyabaggu n'abakungu abalala.\nBaakung'anidde ku kitebe kya disitulikiti e Kalungu ng'akulira ekitongole ky'ebyobulimi,obulunzi n'obuvubi Paulo Kiyemba n'ategeeza nti babadde bakaluubirizibwa mu byentambula. CAO Kyendibayiza yabasoomozezza nti kati Kalungu abasuubiramu kumutwala mu maaso mu byenfuna ebivudde mu bulimi n'obulunzi.\nYabalagidde nti beeyambise obukugu bw'ebitabo balung'amye abalunzi n'abalimi mu bukugu obw'omutindo kibayambe okufuna amakungula amangi. Kyabaggu yagambye nti pikipiki zaaguliddwa wakati w'obukadde 17 na 21 buli emu.


Bukedde Online - Omukuumi asse nnannyini bbaala mu bukambwe lwa kumubanja\nAba minisitule y''ebyobulimi banaddayo e N...\nOMUKUUMI atabuse n’abakozi b’omu bbaala okuli ne nnyini yo e Kabowa gye yabadde agenze okunywa n’abaka emmundu n’abakuba amasasi agasse omuntu omu omulala n''addusibwa mu ddwaaliro e Lubaga ng’ataawa.\nOMUKUUMI atabuse n’abakozi b’omu bbaala okuli ne nnyini yo e Kabowa gye yabadde agenze okunywa n’abaka emmundu n’abakuba amasasi agasse omuntu omu omulala n'addusibwa mu ddwaaliro e Lubaga ng’ataawa.\nBino bibaddewo enkya ya leero ku Lwokuna ku ssaawa 3:00 mu Ssembule zooni, Vicent Gumisiriza, omukuumi bw'akutte emmundu n’akuba nnannyini bbaala ya Hope Bar and Guest House, Oliver Azairwe, amasasi agamutiddewo ne galumya n'omukozi we eyategerekeseeko erya Jannifer n'addusibwa mu ddwaliwro e Lubaga ng’ali mu mbeera mbi.\nSimon Kazoora abaddewo nga bino bibaawo yagambye nti Gumisiriza yagenze mu bbaala eno n’anywa omwenge kyokka n’agaana okusasula ne basalawo okumugoba kyokka ne yerema okucaawo kwe kusalawo bamuyiire amazzi n’abalabula nga bw'agenda okubatuusako obulabe singa tebakomya kumuyiira mazzi.\nAbantu nga bakung'aanidde ku bbaala Gumisiriza we yakubidde amasasi.\n“Twabadde tuli wano Gumisiriza n'ajja n'asaba omwenge kyokka bw'amaliriza ne bamusaba ssente n'agaaana okusasula ne bamusindikiriza okufuluma era n’agaana okufuluma kwe kumuyiira amazzi n’afuluma ng'awera okukolawo akabi,” Kazoora bwe yategeezezza.\nKazoora yagambye nti waayise akaseera katono Gumisiriza agenze mu Dipo y’amafuta ga kkampuni ya Petro n'aggyayo emmundu n'atandika okukuba amasasi agaakwasizza omukozi Jennifer eyabadde mu kusiimula. Bwe yalabye Jennifer agudde wansi n’akuba ne Azairwe eyabadde mu kiyungu amasasi agaamutiddewo.\nOluvannyuma lw’okukola ettemu lino Gumisiriza yazzeeyo mu ddipo y’amafuta gy'akuuma n’asibawo geeti mu ngeri y'okwekweka aleme kukwatibwa!\nPoliisi eyakulembeddwamu DPC w’e Katwe Ibrahim Saiga yazze mu kifo kino n'ewalirizibwa okuwalampa ekikomera kya ddipo eno oluvannyuma lw’okulagira abaabadde munda okuggulawo ne bagaana.\nAfande Saiga ng'alinnya ekikomera kya ddipo okukwata Gumisiriza\nGumisiriza eyabadde akutte emmundu ne munne Patrick Odeke bombi bakwatiddwa.\nKigambibwa nti Gumisiriza mukuumi mu kkampuni ya Saracen wabula abagikulira baamwegaanyi nga bagamba nti tabangako mukozi waabwe.\nGumisiriza yatwaliddwa wakati mu bukuumi obwamaanyi ku poliisi e Katwe okusobola okutangira abatuuze abaabadde baagala okumutuusako obulabe.\nOmulambo gwa Azairwe gwatwaliddwa mu ggwanika mu ddwaliro e Mulago oluvannyuma lwa poliisi okuggulawo fayiro nnamba SD 19/26/12/2013.\nAzairwe alese abaana babiri.\nAfande Saiga n'abapoliisi be yaduumidde nga bawalaawala Gumisiriza oluvannyuma lw'okumukukunula mu ddipo y'amafuta mwe yabadde yeekwese, Ebifaananyi byonna bya Era Luyimbazi.\nOmukuumi asse nnyini bbaala mu bukambwe lwa kumubanja\nMwesige Mukama yâ€™atajja kubayiwa\n'Abakristu mukomye okwefuula abatuukirivu'\nPoliisi ky'egamba ku bazungu abawamba abantu ne babaggyamu emitima\nKatikkiro asibidde Jose Chameleon entanda


Bukedde Online - Giigino emisango egitemyako nnamba puleeti ya mmotoka yo\nEngeri Bodaboda gye ziwambyemu entambula...\nOwa poliisi ng’atema ennamba ku mmotoka.\nPOLIISI y’ebidduka etera okusuula ekiddo n’etandika okutema nnamba puleeti za mmotoka eziba zikwatiddwa mu misango egy’enjawulo. Wabula olumu embeera gye batemerako nnamba zino ebuzaabuza. ye ani alina okugitemako? Bwe bagitwala ngisanga wa? era musango ki ogutemyako nnamba? Bino bye bimu ku bibuuzo abavuzi ba mmotoka bye beebuuza.\nACP Charles Ssebambulidde akulira okukwasisa empisa ku nguudo mu ggwanga avuddeyo n’atangaaza ku nsonga lwaki emmotoka esobola okutemwaako ennamba ate n’emitendera mwe bayita okuzitemako.\nACP Ssebambulidde yagambye nti; Mu mateeka agafuga entambula y’ebidduka buli mmotoka eri mu mbeera embi (Dengerous Mechanical Condition (DMC) eba terina kubeera ku luguudo, ssinga nnyiniyo agireetako poliisi n’egikwata, egitemako nnamba ne balagira nnyiniyo okugitwala mu galagi agikomyewo ng’amaze okugikanika poliisi n’egyetegereza, bw’eba eri mu mbeera nnungi n’addizibwa nnamba ya mmotoka ye.\nEmmotoka eyo poliisi yandibadde egitwala, naye olw’obutaba na paakiingi ky’eva egiwa kasiriingi okugitwala mu galagi. Ssinga bamukwata nga si gy’agitwala ate gufuuka musango era etwalibwa ku poliisi e Naggulu awakuumirwa mmotoka ezizza emisango ate ddereeva wa kasiri- ingi n’atwalibwa mu kkooti n’avunaanibwa. Omukugu wa poliisi mu kwekebejja mmotoka Inspector Of Vehicles (I.O.V), y’aduumira ebikwekweto by’okutemako nnamba.\nOno alina obukugu obulaba mmotoka DMC, ssinga poliisi egikwata n’akakasa nti eyo nga bagiggyako ennamba. Naye ssinga azuula nti mmotoka tekyali mu mbeera ekanikibwa alina obuyinza obugigobera ddala ku luguudo ne bagitema sikulaapu.\nMmotoka ssinga eba mu mbeera esobola okuleeta akabenje okugeza ng’emipiira giweddeko, terina bbuleeki, teyaka mataala gonna, teriiko butaala mabega busobola kulabula mugoba mulala nti mu maaso waliwo mmotoka eyimiriddewo, akayumba kaayo nga ganyegenya n’ebirala. Ng’oggyeeko DMC, ssinga mmotoka esangibwamu ebipapula nga biyiseeko ennaku 28 etemwako nnamba n’osooka osasula ebipapula n’oluvannyuma ne bagikuddiza.\nBw’osangibwa ng’osimbye mmotoka mu kifo ekikyamu ng’eyinza okuvaako akabenje nayo etemwako nnamba. Ssinga okwatibwa ng’ovugisa ekimama bagitemako. Bakuweerako ekipapula era osooka kukisasula ku poliisi ne balyoka bakuddiza nnamba yo. Ku misango egitagwa mu kkowe lya DMC, omuserikale w’ebidduka ali ku ddaala lya Inspector (alina obuyinja obubiri), akkirizibwa okutemako ennamba ya mmotoka. Mu kutemako nnamba ya mmotoka, omuserikale akikola alina okwegendereza obutayonoona mmotoka ya muntu.\nSsinga akikozesa obulagajjavu n’ayonoona mmotoka yo, osobola okumuwawaabira n’avunaanibwa ekintu kye kimu ku muserikale atalina buyinja bubiri okutemako nnamba ya mmotoka naye aba azzizza omusango kubanga amateeka tegamukkiriza kugitemako.\nBwe batemako nnamba, okugifuna ogenda ku poliisi y’omu kitundu ekyo we baagitemerako era omuserikale agitutte mubuuze gy’onooginona. Wabula ssinga wayita emyezi mukaaga nga tonnaginona, awo oba ojja kugisinga mu URA.\nDdereeva, muvuzi mmotoka,


Bukedde Online - Kabaka ayimirizza ez'ebika bya Buganda lwa kufa kwa Ssebaana\nKabaka ayimirizza ez'ebika bya Buganda lwa kufa kwa Ssebaana\nChameleon akubye ab’e Mukono omuziki n’awaga:...\nKABAKA Ronald Muwenda Mutebi II asiimye n’ayimirizza omupiira ogw’empaka z’ebika ogubadde gugenda okuggulwawo ku Lwomukaaga nga 8/7/2017 nga kati guzziddwa ku lwa Ssande 9/7/2017 ku kisaawe e Nakisunga- Kyaggwe.\nMu kiwandiiko ekifulumiziddwa Katikkiro Charles Peter Mayiga kisoma nti;\n“Obwakabaka bwa Buganda bukungubagira nnyo Owek. John Ssebaana Kizito era olw’okusiima obuwereeza bwe, Ssabasajja Kabaka asiimye omupiira ogw’empaka ez’ebika ogubadde ogw’okuggulwawo ku Lwomukaaga nga 8/7/2017 wakati w’Embogo n’Engeye e Kyaggwe, gujjululwe, guzzibwe ku Ssande nga 9/07/2017.”\nMayiga abadde e Bulange- Mmengo ategeezezza nti olw’okujjukira obuweereza bw’omugenzi eri Nnamulondo n’Obwakabaka, bbendera z’Obwakabaka zijja kwewuubira mu makkati g’emirongooti ku lunaku lw’anaaziikibwa- ku Lwomukaaga 8/7/2017 mu Buganda wonna.\nKatikkiro Mayiga yagambye nti;\n“Obwakabaka bujja kukungubagira Owek. Ssebaana mu ngeri ey’enjawulo mu lutuula lw’olukiiko ku Lwokusooka lwa wiiki ejja nga 17/7/2017.\nTwebaza omugenzi olw’obuwereeza eri Ssaabasajja Kabaka ne Buganda yonna okutwalira awamu.\nOmugenzi anajjukirwanga nnyo olw’obwesimbu, okunywerera ku nsonga awamu n’obutakoowa. Tusaba Katonda agumye ab’omunnyumba ye ate n’omwoyo gwe aggulamuze kisa.”